text:
Korari Besalel isanzwe ikorera umurimo w’Imana mu itorero rya ADEPR-Umudugudu wa Murambi, Paruwasi ya Nyanza (Kicukiro) yateguriye abakristu n’abakunda indirimbo zihimbaza Imana muri rusange umugoroba wo kuramya no guhimbaza Imana kuri iki cyumweru tariki 31 Nyakanga 2016, ukazatangira sa munani z’amanywa k’ umudugudu wa ADEPR Murambi.
Ubuyobozi bwa Korari Besalel butangaza ko iyi ari gahunda bifuje gukora mu rwego gutaramira abanyamudugudu wa Murambi , inshuti zabo ndetse n’abandi bose bazaza kwifatanya nabo, ikaba inabimburira igiterane cyagutse irimo gutegura giteganyijwe mu ntangiriro z’ukwezi kwa 9 uyu mwaka w’2016, ubwo iza ishyira hanze Alubumu yayo ya kane y’indirimbo z’amajwi imaze igihe itunganya.
Korari Besalel
Uretse Korari Besalel yateguye iki gitaramo, hazagaragaramo na Korari Gibeyoni iherutse gukora igitaramo cy’indashyikirwa ikashyira hanze indirimbo yakunzwe cyane yise ‘ Mana urahambaye ‘ ndetse na Korali Amahoro zose zisanzwe zikorera umurimo w’Imana ku mudugudu wa Murambi, hamwe n’umwigisha w’ijambo ry’Imana Ev. Mafubo Esther.


c: text/html

text:
Nyamagabe: Abaturage babashije kwesa imihigo ariko ngo ntibibahagije
Abaturage nubwo babashije kwesa imihigo ugereranyije n’ibihe byashize, ngo ntibibahagije bitewe n’uko bumva ko hari byinshi batarabasha kugeraho.
Umwaka w’imihigo ushize wa 2013-2014, akarere ka Nyamagabe kari kasubiye inyuma kajya ku mwanya 21 mu turere 30, ariko muri uyu mwaka wa 2014-2015 kakaba kari kabashije kwikubita agashyi kakaza ku mwanya wa 7, gusa ngo ku baturage barifuza kongera kujya kaba akambere.
Nzamurambaho Daniel, umuturage utuye mu murenge wa Gasaka, akagari ka Kigeme, umudugudu wa Munombe, yatangaje ko abaturage bari babarabajwe n’uko akarere kabo kasubiye inyuma kari gasanzwe ari indashyikirwa.
Yagize ati “Ubushize twabaye aba 21 turababra cyane, twari tumaze imyaka myinshi tuba abambere, turangije tuba abanyuma twibazaga ese habaye iki, kandi abaturage barahari, abafatanyabikorwa abayobozi bikatuyobera.
Nzamurambaho yakomeje avuga ko nkabaturage bagikeneye kugera ku iterambere ryinshi bafatanyije n’ubuyobozi babasha kurushaho kwesa imihigo.
Yagize ati “Turashakako meya dufatanya ibintu byose bishoboka, ahubwo n’uriya mwanya wa 7 ntabwo tuwemera, turashaka uko twari turi kuko twigeze kuba abambere inshuro eshatu, kandi dufatanije byose birashoboka.â€
Abaturage ngo nubwo bageze kuri byinshi mu nzego zose, ari iz’ubuzima, ubuhinzi, n’ibindi ariko ngo baracyakeneye ubufasha mu kugezwaho ibikorwa remezo byinshi birimo, amashanyarazi, amazi n’imihanda.

robotstxt: allowed

filter: keep


text:
Kurera ni ikintu cy’ingenzi ku babyeyi kuko mu gutoza no guha uburere abana aribyo bibagira abo baribo, ababyeyi bagenda batandukana mu buryo barera kubera uko ubwabo bateye, uko nabo barezwe n’ibindi.Uyu munsi Muhimakazi Diane umubyeyi w’inararibonye mu gukurikirana abana aratubwira uko ababyeyi bakaze(dominant) bakwitwara mu kurera abana babo.
Ababyeyi bakaze (dominant parent) ni ababyeyi babanyagitinyiro usanga barangwa no guha ingero zihanitse abana babo ku buryo usanga icyo bavuze kitavuguruzwa. Bafite icyerecyezo batwaramo abana babo ntacyo ushobora guhindura cyangwa kuvuguruza. Bahora bashaka ko abana babo baba ku rugero ruhanitse.Ntibanyurwa n’ibyo abana bakoze cyangwa bagezeho bahora baba bwira.
Ibyo bakora ngo babashe kurera abana babo neza
Kwiga gushimira abana:Iyo ababyeyi badashima ibyo abana babo bakora, bagahora babagaya ndetse batagira ubwo babashima cyangwa ngo babakosore mu rukundo ahubwo bagahorana igitsure ku bana babo bituma abana babo bahinduka ibyigomeke bakavuga bati niyo nakora iki nziko iwacu badashima ,reka nikorere ibyo mbonye bazangayire ukuri (ibyo benshi bakunze kwita kama mbaya mbaya).
Kudahoza abana ku kenke igihe bakosheje cyangwa batsinzwe : Nk’urugero umubyeyi ashobora kubwira umwana we ati “ku ishuri uzazane amanota 90 ku 100 noneho umwana akazana 88 ku ijana ,iyo umubyeyi ukaze ahise abwira umwana ati ntacyo uricyo uri igicucu kuko utagize 90.Icyo gihe umwana arababara ku buryo aba atakibashije kugira ubutwari bwo gukomeza kujya mbere kuko avuga ati n’ubundi naravunitse ntibanshima none reka ne kwigora ayo nzabona nzajyana ayo.
Icyo gihe umubyeyi abakwiye kubwira umwana ati”wakoze rwose mwana wanjye ibi biranyereka ko 100ku 100 uzayabona kuko wagerageje cyane.Ni byiza ku mutera imbaraga ariko utamucinyiza ko ntacyo yakoze ahubwo umubwira ko ashoboye.
Kuganiriza abana kenshi :Abana barezwe n’umubyeyi ukaze (dominant) barangwa n’ubugome, ubwigomeke kuko baba babona mu gihe cyose bakoze ibyo basabwaga batigeze bashimwa ahubwo bakagawa ndetse bakanakubitwa.Usanga bavuga bati”ngiye kwiha uburenganzira iwacu banyimye (se libere) ibyabo mbivemo.
Kujya inama n’abana : Bene aba babyeyi bagirwa inama yo kudasharirira abana babo ahubwo bakajya inama nabo ku buryo niyo umwana yaba ari mu makosa wamuhana ariko akabona ko n’ubwo umuhannye isano y’ubyeyi ukiyifite utamufashe nk’igicibwa.
Ababyeyi barimo ibyiciro bine bitewe n’uburyo bayobora abana babo ndetse n’uburyo bitwara mu miryango yabo,ubutaha tuzababwira ibyo ababyeyi ba ntibindeba bakora ngo barere abana babo neza.
Inama zigirwa ababyeyi bakaze mu kurera abana nyabyo
Kurera ni ikintu cy’ingenzi ku babyeyi kuko mu gutoza no guha uburere abana aribyo bibagira abo baribo, ababyeyi bagenda batandukana mu buryo barera kubera uko ubwabo bateye, uko nabo barezwe n’ibindi.Uyu munsi Muhimakazi Diane umubyeyi w’inararibonye mu gukurikirana abana aratubwira uko ababyeyi bakaze(dominant) bakwitwara mu kurera abana babo.


text:
Ndabaramutsa n’urukumbuzi rwinshi kandi mbahumuriza ndetse mbaragiza Imana muri ibi bihe turimo bitoroheye U Rwanda. Mpangayikishijwe cyane n’intambara zikomeje kuyogoza akarere k’ibiyaga bigali cyane cyane izibera mu gihugu cy’abaturanyi cya Congo ari nako zihitana abantu benshi. Kubwiyo mpamvu nongeye guhamagarira abayobozi b’uRwanda gukora ibishoboka byose bakumvikana n’ibihugu duturanye maze bagafatanya gushakira umuti hamwe kandi mu mahoro.
Ibyabaye mu Rwanda mu myaka yashize mwese murabizi n’uburyo byaduhekuye murabyibuka, bigomba rero kutubera isomo rikomeye, maze tukirinda icyatuma u Rwanda rusubira mu myiryane, intambara nkizahitanye abavandimwe bacu n’inzirakarengane nyinshi kuburyo ntamunyarwanda utarapfushije abavandimwe cyangwa inshuti.
Ndabasaba nkomeje ko twakwirinda amacakubiri ayo ariyo yose yatuma abanyarwanda bongera gusubira mu myiryane cyangwa mu ntambara. Igihe kirageze ko abanyarwanda bakumvikana,bagashyirahamwe, bakabwizanya ukuri kugirango babashe kubabarirana no guharanira amahoro, ubumwe n’ubwiyunge.
Ndongera gusaba abanyarwanda kwirinda gukorera m’udutsiko tugamije inyungu bwite zaba iza politiki, amoko n’uturere kuko aribyo byashyize igihugu cyacu mu kaga, bikaba aribyo byatumye u Rwanda ruhora rufite impunzi nyinshi mu mahanga. Nimutyo rero dushyire hamwe twubake ubumwe nyakuri maze duharanire ubwumvikane. Shyigikiye byimazeyo: umugambi mwiza w’amahoro wo guhuza abanyarwanda bose.
Dukwiye kwamagana udutsiko twavutsa abanyarwanda uburenganzira bwabo bwo gutaha no kuba m’urwababyaye bisanzuye. Ibihe turimo biradusaba gukorera hamwe no kumvikana maze tukabasha kunga imitima ibabaye y’abanyarwanda , kugirango dutegure ejo hazaza heza buri munyarwanda yibonamo.
Ndangije nongera kubahumuliza kandi mbizeza ko ni dukorera hamwe tuzagera kuri byinshi.
Mugire amahoro n’ubumwe.
Bikorewe I Washigton , Taliki 23 Kanama 2013
KigeliV Ndahindurwa
Umwami w’u Rwanda


text:
Monday, July 31, 2017
ESE WABA UTARASOMA IBITABO BYUMWANDITSI FLODWARD? WARACITSWE TWABIGUSHIRIYE HAMWE NGUKURIKIRE UBUCUKUMBUZI NUBUHANZI BW UYU MUNYARWANDA WINARARIBONYE
BY SHYUMBUSHYO JULIEN
Umunyarwanda wese ukunda u Rwanda kandi ukeneye kumenya amateka kurwanda yarakwiye gusoma igitabo cyitwa "NIKO BAHOZE." Nigitabo cyamateka yu Rwanda kikubwira ibyo u Rwanda rwanyuzemo kandi rukinyuramo no kuruyu munsi. Iki gitabo kili muri bimwe mubitabo bikurikira byanditswe na Bwana Froduald Harelimana atuye muri leta zunze ubumwe za Amerika mukarere ka i Saint Louis, Missouri (USA). Afite impamyabusho-bozi yikirenga bita (PhD) mu by’uburezi. Akaba ari numuhanga numwanditsi ukomeye u Rwanda rufite. Iyo usomye inyandiko ze uzibonamo ibintu byubwenge bibuze mu banyarwanda besnhi bitwako bize. Tutabatindiye ngaho namwe nimwirebere ibtabo byigitangaza yanditse abanyarwanda bakunda u Rwanda bakagombye gusoma bilimo : Nkurahurire ku muco (1977) ; Horana Ijambo (2002) ; Nkuzimanire (2012) ; Bihige (2012) ; Bita ukwabo (2015) ; Urumenyintyoza (2017). Ibindi mwabisanga kuri iyi link Froduald Harelimana Collection, 1994-1997
Muri iki gitabo harimo twinshi
Harimo amagara n'Imana iyagena
Harimo kurya, kuryama no kwibohora
Harimo imyuga gakondo n'ibikoresho
Harimo imyifatire mu buzima mbonezamubano
Bugana kubana, gusabana, urugo n'ubushyitsi
Harimo imigirire mu itumanaho no kuvugana
Harimo ibyo bemera ku rushako no ku rubyaro
Harimo ingeso n'imiziririzo
Harimo imyifatire ku kwicara no gutura
Harimo imitekerereze ku ngiro zo mu buzima
Nko kugenda, kubona no kwumva
Ku bizazane no ku by'isi n'iminsi
Harimo uko bitwara ku muruho n'ibyago
Ndetse no gushyingura uwigendeye
Ndetse n'ukwabo bemera Imana
Mbese harimo ibirebana n'ibi bibazo rukomatanyo
Subscribe to: Post Comments (Atom)


text:
Nkuko Apotre Serukiza yabitangarije abanyamakuru, iki gitabo cye cyitwa 'Ingingo 14 zikomeza urugo rw'abashakanye', akaba ari igitabo cya kane yanditse, gusa akaba ari cyo cya mbere kivuga ku bashakanye. Iki gitabo kizamurikwa ku Cyumweru tariki 14/1/2018 mu muhango uzabera muri M Peace Plaza ahazwi nko kwa Makuza, kuva saa kumi z'umugoroba.
Kwinjira bizaba bisaba kwishyura 10,000Frw ku bantu babiri (couple) bakanahabwamo igitabo Apotre Serukiza azamurika uwo munsi. Umuntu uzinjira ari umwe na we azishyura 10,000Frw anahabwe igitabo cya Apotre Serukiza. Mu imurikwa ry'iki gitabo, Apotre Serukiza azafata umwanya uhagije asobanurire abantu ibikubiye muri iki gitabo cye, nabo abahe umwanya bungurane ibitekerezo bavuge ibyo bakunze mu gitabo ndetse n'ibyo babona byari bikwiriye kujyamo.
Apotre Serukiza asobanura ku gitabo agiye kumurika
Igitabo Apotre Serukiza agiye kumurika gifite amapaji 98. Abarebwa n'iki gitabo ntabwo ari abakrsito gusa, ahubwo ni abashakanye muri rusange nkuko Apotre Serukiza yabitangarije abanyamakuru kuri uyu wa Mbere tariki 8/1/2018. Apotre Serukiza yabwiye Inyarwanda ko amaze umwaka wose yandika iki gitabo, gusa ngo hashize imyaka 7 atangiye gufasha abashakanye aho yagiye abategurira amahugurwa n'ibiterane bitandukanye.
Igitabo Apotre Serukiza agiye kumurika
Apotre Serukiza amaze imyaka 7 atanga impuguro ku bashakanye


text:
Nyamagabe: Abagenerwabikorwa ba VUP bishyize hamwe ngo baharanire kwigira.
Abagenerwabikorwa ba gahunda ya VUP (Vision Umurenge Program 2020) bafashe umwanzuro wo kwishyira hamwe bakajya bizigamira bagamije kuzakora umushinga wabateza imbere bityo bagatera intambwe bagana ku kwigira, ndetse More...
Inkunga Leta igenera abakene b’i Rwamagana bayimarira mu rwagwa
Abayobozi mu nzego zose z’ibanze mu Karere ka Rwamagana bahangayikishijwe n’uko inkunga leta igenera abakene muri ako Karere bayimarira mu rwagwa, ikazarangira ibasize mu bukene aho kubateza imbere. Abayobozi More...


text:
Abahanzi 10 bari guhatanira igihembo cy’irushanwa rya Primus Guma Guma Super Star ku nshuro ya 7 kuri uyu wa gatanu tariki ya 19 Gicurasi berekeje I Huye mu myiteguro y’igitaramo bazakora ejo kuwa gatandatu tariki ya 20 Gicurasi 2017.
Abahanzi 10 bari guhatanira igihembo cy’irushanwa rya Primus Guma Guma Super Star ku nshuro ya 7 kuri uyu wa gatanu tariki ya 19 Gicurasi berekeje I Huye mu myiteguro y’igitaramo bazakora ejo kuwa gatandatu tariki ya 20 Gicurasi 2017.
Iri rushanwa rigiye kuba ku nshuro yaryo ya karindwi, rikaba rizitabirwa n’abahanzi 10 aribo Christopher , Social Mula, Dream Boys, Active, Queen Cha, Paccy Oda, Danny Nanone, Bull Dogg, Mico The Best, Davis D.
- Abahanzi bose uko ari 10 ubwo biteguraga kwerekeza i Huye
Biteganyijwe ko iri rushanwa rizagira ibitaramo bitanu byonyine bizaca muri buri ntara y’igihugu, Huye (kuya 20/05/2017), Gicumbi(kuya 27/05/2017), Ngoma(03/06/2017), Rubavu(10/06/2017), na Kigali hazabera Finale(kuya 24/06/2017).
Muri uyu mwaka, iri rushanwa ryagaragayemo impinduka zinyuranye, aho abashyushyarugamba bari bamenyerewe ataribo bazakora kuko Buryohe na Kate Gustave aribo bazashyushya ibirori, mu gihe abagize akanama nkemurampaka bo ntacyahindutse kuko hazakora abasanzwe bakora(Tonzi, Lion Manzi na, Aimable Twahirwa).
Iki gitaramo kizabera I Huye Imirasire.com ikaba izakibagezaho cyose uko cyakabaye.
Bruce MUSHUMBA
Ibitekerezo
Nawe urakoze kuvanga ukuri n'ibinyoma"VINO ni umukobanyi inzoga zirakubaganisha ushukwa nazo ntagira ubwenge! Kanda hano umusubize
Nubwo aba bahanzi bagiye kurushanwa,bamenye ko amadini menshi avuga ko BRALIRWA ikorera SATANI.Abanyamadini bigisha ko kunywa INZOGA ari icyaha. Nubwo Abanyamadini biyita ko bakorera imana,bigisha ibinyoma,bityo bagakorera SATANI kubera kwishakira umugati.Nibyo koko,Bible ivuga ko VINO ari umukobanyi.GUKOBANA iba ishaka kuvuga,nuko unyoye VINO nyinshi arasinda,agakora ibintu bibi.Ariko ahantu henshi,Bible ivuga ko umukristu ashatse yanywa VINO nkeya.Byisomere muli 1 Timote 3:8 na Tito 2:3 .Muli 1 Timote 5:23,imana yategetse TIMOTE kunywa VINO nkeya kugirango adasinda.Ni gute imana yategeka umuntu kunywa VINO nkeya,noneho Pastor we akavuga ko kunywa VINO ari icyaha?Uwigisha avuguruza imana,aba akorera SATANI. Muli Yesya 25:6,havuga ko imana iha VINO abantu ikunda.Muli Matayo 11:19,havuga ko YESU nawe yaje ku isi akanywa Vino nkeya,ku buryo Abafarisayo bavuze ko ari umusinzi. Mulibuka ko YESU yatanze VINO mu bukwe bw'i KANA.Muzi impamvu yayitanze?Nuko Bible ivuga ko VINO ishimisha abantu (Zaburi 104:14,15). Ariko abantu basinda,imana izabarimbura ku munsi w'imperuka (1 Abakorinto 6:9,10). Kanda hano umusubize


text:
INKURU YA 53
Isezerano rya Yefuta
WABA warigeze kugira uwo usezeranya ibintu ariko nyuma ukaza gusanga bigoye kubisohoza? Ibyo ni ko byagendekeye uyu mugabo ubona kuri iyi shusho, akaba ari yo mpamvu ababaye cyane. Uwo mugabo ni umucamanza w’intwari wa Isirayeli witwaga Yefuta.
Yefuta yabayeho mu gihe Abisirayeli batari bagisenga Yehova. Bari barongeye gukora ibintu bibi. Ni cyo cyatumye Yehova areka Abamoni bakabagirira nabi. Ibyo byatumye Abisirayeli batakambira Yehova bati ‘twagucumuyeho! Turokore!’
Rubanda rwicuzaga ibintu bibi rwari rwarakoze. Bagaragaje ko bicujije bongera gusenga Yehova. Ibyo byatumye Yehova yongera kubagoboka.
Yefuta ni we watowe na rubanda ngo arwanye Abamoni babi. Yefuta yifuzaga ko Yehova amufasha mu ntambara. Ni cyo cyatumye asezeranya Yehova ati ‘numpa gutsinda Abamoni, nzagutura umuntu wa mbere uzasohoka iwanjye aje kunsanganira igihe nzaba ntabarutse maze gutsinda urugamba.’
Yehova yumvise iryo sezerano rya Yefuta, maze amufasha gutsinda. Ese waba uzi umuntu wa mbere waje gusanganira Yefuta igihe yari atabarutse? Ni umukobwa we, akaba ari na we mwana wenyine yari afite. Yefuta yateye hejuru ati ‘ye baba we, mwana wanjye! Ko umbabaje cyane! Ariko nahigiye Yehova umuhigo none simbasha kwivuguruza.’
Igihe umukobwa wa Yefuta yamenyaga iby’iryo sezerano rya se, na we byabanje kumubabaza. Kuko ibyo byavugaga ko yagombaga gusiga se n’incuti ze. Igihe cyo kubaho kwe cyari gisigaye yari kukimara akorera Yehova mu ihema rye ry’ibonaniro i Shilo. Nuko abwira se ati ‘niba warahigiye Yehova umuhigo, ugomba kuwuhigura.’
Umukobwa wa Yefuta yagiye i Shilo, bityo igihe cyo kubaho kwe cyari gisigaye akimara akorera Yehova mu ihema rye ry’ibonaniro. Buri mwaka, mu gihe cy’iminsi ine, abakobwa bo muri Isirayeli bajyaga kumusura bakishimana na we. Rubanda rwakundaga umukobwa wa Yefuta, kuko yari umukozi mwiza wa Yehova.


text:
Iyo hasigaye amezi cyenda Noheli ikaba, haba umunsi mukuru twibukaho igihe Bikira Mariya abwiwe na Malayika ko azabyara umwana w’Imana. Uwo munsi mukuru urasanzwe kuva hambere muri Kiliziya. Iyo uhuriranye n’umunsi w’icyumweru, bawuhimbaza ku wundi munsi usanzwe w’imibyizi kubera ko udashobora gusubikwa.
Mariya ati: “Dore ndi umuja wa Nyagasani, byose bibe nk’uko wabivuze”. Kwemera ko Imana iza gusura muntu inyuze kuri Mariya ni igikorwa gikomeye cyatumye amateka ya muntu ahindura isura. Ukwiyoroshya, ukwemera no kwishyira mu biganza by’Imana ngo hakorwe ugushaka kwayo nibyo byaranze Mariya. Natwe turangwe no guhora tubwira Imana mu buzima bwacu bwa buri munsi tuti: “Nyagasani, hakorerwe muri twe ugushaka kwawe”.


text:
Nyamasheke: Abatarakoze TIG bakatiwe bazakurikiranwa
Ku itariki ya 8 ukuboza, mu murenge wa Bushenge habereye inama hagati y’ubuyobozi bw’umurenge, inyangamugayo za gacaca ndetse n’abashinzwe umutekano mu rwego rwo kureba niba abakatiwe imirimo nsimburagifungo ifitiye igihugu akamaro (TIG) barayikoze koko.
Icyari kigenderewe, nk’uko umunyamabanga nshingwabikorwa w’umurenge wa Bushenge Gatanazi Emmanuel yabidutangarije, ngo ni ukureba abarangije igihano cyabo, abagicikirije ndetse n’abataragikoze ubundi bagatanga raporo ku rwego rubishinzwe.
Ati: “Twari dufite urutonde rw’abantu bakatiwe TIG, twe tukareba tuti ese uyu muntu yararangije, ntayo yakoze, tugatanga amakuru yose dufite.â€
Gatanazi avuga ko hari abo byagiye bigaragara ko batorotse TIG gusa ngo batanze raporo bakaba bazafatirwa ingamba. Mu murenge wa Bushenge abakatiwe igihano nsimbura gifungo bakaba bagera kuri 800.
Emmanuel NSHIMIYIMANA


text:
Inama yahuje abashinzwe ubuhinzi mu Karere ka Karongi tariki 26 Nyakanga 2016, igamije kwiga ku mitegurire y’igihembwe cy’ihinga cya 2017 A, yemeje ko hagomba gutegurwa inyongeramusaruro zihagije kandi zujuje ubuziranenge.
Ikigo cy’Igihugu gishinzwe Ubuhinzi n’Ubworozi (RAB) kivuga ko kwegurira iki gikorwa Inkeragutabara bizagabanya uburiganya bwakunze kugaragara muri iyi gahunda, aho bamwe bagezaga izi nyongeramusaruro ku baturage, bashinjwa kongera umubare w’abo bazihaye bagamijwe kwishyuza Leta amafaranga y’umurengera.
Nuwumuremyi Jeaninne uhagarariye RAB mu Ntara y’Iburengerazuba, avuga ko kugeza inyongeramusaruro ku bahinzi hari aho byagaragayemo uburiganya, cyane nko kubeshya imibare y’abazihawe.
Yagize ati “Mu rwego rwo kunoza gutanga izi nyongeramusaruro, ubu bizajya bikorwa n’Inkeragutabara kuko byagaragaye ko harimo ibintu bitanoze mu gutanga amafumbire n’imbuto, kandi byagiraga ingaruka bikanahombya Leta.”
Mbabarira Anastasie, umuyobozi ushinzwe ubuhinzi mu Karere ka Karongi, na we avuga ko imibare ipfuye igaragaza abahawe inyongeramusaruro yicaga igenamigambi.
Agira ati “Niba twakoraga igenamigambi tugendeye ku rutonde rw’abahawe inyongeramusaruro kandi atari rwo, urumva ko na ryo ryabaga ripfuye cyangwa no mu byagezweho dutangaza na ho bikabamo ibitari ukuri.”
Ndayisenga Stanislas, umwe mu basanzwe bashinzwe kugeza inyongeramusaruro ku baturage, avuga ko iyi ngeso yo kwandika imibare ya baringa yabagaho nubwo ababikora baba bazi ko ari bibi.
Yagize ati “Ntaho nagiye gukoresha iperereza, ariko ibyo bintu numvaga ko bibaho kandi byabangamiraga iterambere.”
Mugenzi we utashatse ko amazina ye atangazwa, ati “Abagiye babikora nabi nyine baraduhemukiye kandi koko biriya byose byarakorwaga.”
Kubera ikibazo cy’ubusharire bw’ubutaka bw’Akarere ka Karongi, kari mu twagenewe inkunga izwi ku izina rya “Nkunganire”, aho Leta y’u Rwanda yishyurira umuturage 25% ku ifumbire na 80% ku mbuto y’indobanure, na we akiyishyurira igice gisigaye.
Ibitekerezo ( 1 )
Ariko nazo nizive mu masoko zidapiganirwa abandi bubatsi bagiye kwicara


text:
Mu nkubiri y’ivuka ry’inzu z’imideli no muri Nzeri 2016 hashinzwe iyitwa ‘Seraphina’ yatangijwe na Ines Claudia Hirwa na mugenzi we Diane Umugwaneza, yazanye umwihariko wo gukora imyenda igaragaza umuco gakondo idakunze kugaragara ku isoko.
Igitekerezo cyo gukora inzu y’imyenda, Ines Hirwa yagikuye mu Bubiligi, igihugu yagezemo afite imyaka ine y’amavuko akanagikuriramo.
Agarutse mu Rwanda yashatse imyenda yari asanzwe abona hanze abantu bakunda kwambara no kugura arayibura; abibwiye inshuti ze zimushishikariza gutangiza inzu y’imyenda nibwo yahisemo kuyishinga ayita Seraphina, izina rya Nyirakuru nawe wahoze ari umudozi.
Ines Hirwa na mugenzi we batangije iyi nzu ya Seraphina nyuma y’imyaka ibiri bari mu myiteguro yo kuyitangiza.
Yatangiranye n’umudozi umwe gusa n’igishoro cya miliyoni eshatu z’amafaranga y’u Rwanda. Nyuma y’amezi asaga umunani ishinze imizi ubu igenda ikura cyane ndetse n’imyambaro ihakorerwa iri gutumizwa buri munsi bitewe no kwishimirwa na buri wese n’umwihariko wo kugaragaza umuco w’Abanyarwanda.
Ines Hirwa yagize ati “Twifuza gukora imyambaro izabera Abanyarwandakazi ariko n’abandi bo hanze bakayifuza, tuzi ko iyo dukoresheje umudozi w’Umunyarwanda, tugakorera mu Rwanda ndetse tugacuruza imyambaro ihavuye biteza imbere ubukungu bw’igihugu kandi natwe bikadushimisha kuko abantu bamenya ibivuye iwacu”.
Intego ya Seraphina akaba ari ugukomeza kuba igisubizo mu gukora imyambaro yihariye itagaragara ku masoko haba ay’imbere mu gihugu no hanze yacyo.
Seraphina iherereye mu iduka rya Bold Kigali riherereye mu nyubako ya Kigali Heights.
Hirwa uri mu batangije Seraphina ari mu bitabiriye inama mpuzamahanga ‘Accelerate Summit 2016’ ndetse atoranywa muri ba rwiyemezamirimo 26 batanga icyizere.


text:
ISOMO RYA MBERE
Igitabo cy’Umuhanuzi Yoweli (Yow 1,13-15 ; 2, 1-2)
1,13Nimukenyere maze muganye, mwe baherezabitambo ! Namwe abashinzwe imirimo yo ku rutambiro, nimuboroge ! Nimurare ijoro mwambaye ibigunira, mwe abashinzwe imirimo y’Imana yanjye. 14Nimwitagatifurishe gusiba kurya, mutangaze iteraniro ritagatifu, mukoranyirize abakuru b’umuryango n’abatuye igihugu bose mu Ngoro y’Uhoraho Imana yanyu, maze mutakambire Uhoraho. 15Yuu ! Mbega umunsi ! Umunsi w’Uhoraho uregereje ! Dore nguyu uje ari kirimbuzi, uturutse kuri Nyir’ububasha. 2,1Nimuvugirize ihembe i Siyoni, muvugirize induru ku musozi mutagatifu ! Abatuye igihugu bose nibakangarane kuko Uhoraho aje, nguyu umunsi we uregereje ! 2Ni umunsi w’umwijima n’icuraburindi, umunsi w’ibicu n’ibihu bibuditse ! Dore ya mbaga y’indatsimburwa kandi itabarika yadutse, uboshye umuseke , umurikiye ku mpinga z’imisozi. Ni inyoko itigeze iboneka na rimwe, nta n’iyindi izaboneka nka yo, kugeza kera cyane mu bisekuruza bizaza.
ZABURI (Zab 9, 2-3, 6.16, 8-9)
Inyik/ Imana igengana isi ubutabera.
Uhoraho, ndagushimira n’umutima wanjye wose,
ndamamaza ibigwi byawe byose.
Umpaye kubyina kubera ibyishimo,
ndaririmba izina ryawe wowe Musumbabyose.
Wakangaye amahanga, urimbura abatakuyoboka,
usibanganya amazina yabo ubudasubirwaho.
Amahanga yaguye mu rwobo yari yacukuye,
amaguru yabo afatirwa mu mutego bari bateze.
Ariko Uhoraho aganje ubuziraherezo,
ashinze intebe ye ngo ace imanza.
Ni we ugengana isi ubutabera,
agacira imanza imiryango ari nta ho abogamiye.
IBANGONDIRIMBO RIBANZIRIZA IVANJILI (Hish 12, 10)
Alleluya Alleluya.
Ngiki igihe cy’ubwami bw’Imana yacu kirageze,
n’ubutegetsi bwa Kristu wayo.
Nihasingizwe uje mu izina rya Nyagasani.
Alleluya.
IVANJILI
+ Luka (Lk 11, 15-26)
Muri icyo gihe, Yezu yari amaze kwirukana roho mbi, maze abantu 15bamwe baravuga bati « Belizebuli, umutware wa roho mbi, ni we yirukanisha roho mbi. » 16Naho abandi bamusaba ikimenyetso kivuye mu ijuru bamwinja. 17Yezu amenya ibyo batekereza, arababwira ati « Ingoma yose yibyayemo amahari irarimbuka, n’amazu yayo yose akagwirirana. 18Niba rero Sekibi yibyayemo amahari ingoma ye izakomera ite, ko muvuga ngo roho mbi nzirukanisha Belizebuli ? 19Niba ari Belizebuli nirukanisha roho mbi, abana banyu bo bazirukanisha nde ? Ni bo rero bazababera abacamanza. 20Ariko rero niba ari urutoki rw’Imana nirukanisha roho mbi, ni uko Ingoma y’lmana yabagezemo. 21Iyo umuntu w’umunyamaboko kandi ufite intwaro arinze urugo rwe, ibye biba amahoro. 22Ariko iyo haje umurusha amaboko akamutsinda, akamwambura intwaro yari yiringiye, amunyaga ibye akabigaba. 23Utari kumwe nanjye aba andwanya ; n’utarunda hamwe nanjye aba anyanyagiza. 24Iyo roho mbi ivuye mu muntu, ibungera ahantu h’agasi ishaka uburuhukiro maze ikabubura. Nuko ikibwira iti “Nsubiye mu nzu yanjye navuyemo.” 25Yahagera igasanga ikubuye, iteguye. 26Nuko ikagenda ikazana roho mbi zindi ndwi ziyitambukije ubugome, zikaza zikahatura. Nuko imimerere ya nyuma y’uwo muntu ikarushaho kuba umwaku. »


text:
Kuwa gatanu tariki 10 Gashyantare 2017, Minisitiri w’Abakozi ba Leta n’Umurimo Judith Uwizeye, yitabiriye umuhango wo gutanga impamyabushobozi (Certificates) ku bubatsi bo mu mujyi wa Kigali 5,260 basoje amahugurwa y’ubwubatsi,...[more]
This Wednesday 08th February, 2017, at Ministry of Public Service and Labour (MIFOTRA) premises, Samuel Mulindwa outgoing Permanent Secretary of MIFOTRA who was appointed as PS MINEDUC handed over the permanent secretary office...[more]
Kuwa 25 Mutarama 2017 mu Kagali ka Kabusanza, Umurenge wa Simbi, Akarere ka Huye, Minisitiri w’Abakozi ba Leta n’Umurimo Judith UWIZEYE, yifatanyije n’abatuye Akarere ka Huye gutangiza imirimo yo kubaka Umudugudu w’ikitegererezo...[more]
Kuri uyu wa kabiri tariki 06 Ukuboza 2016, Minisitiri w’Abakozi ba Leta n’umurimo Judith Uwizeye, aherekejwe n’abandi bashyitsi bakuru barimo Guverineri w’Intara y’Amajyaruguru Claude Musabyimana ndetse n’Umuyobozi w’Akarere ka...[more]
Kuwa 27 Ugushyingo 2016 ubwo hasozwaga Itorero ry’Abayobozi b’Amashami mu Nzego zose za Leta, Itorero ryiswe IMBAMBURIRAMIHIGO, Minisitiri w’Intebe, Anastase Murekezi, yibukije abayobozi b’amashami ko bafite inshingano yo gutanga...[more]


text:
Binyujijwe mu rubyiruko ruturutse mu mpande zose z’igihugu, Itorero Evangelical Restoration Church mu Rwanda ryateguye igiterane mpuzamahanga cy’urubyiruko kizamara iminsi irindwi kizabanzirizwa n’ibitaramo bikomeye mu bice bitandukanye, kikaba gifite intego yo kwitoza kubaha Imana ndetse bikaba biteganyijwe ko hazaba ibikorwa bitandukanye birimo kuremera no gufasha abatishoboye.
Nk’uko bitangazwa n’Intumwa Ndagijimana Yoshua Masasu, Umuyobozi wa Evangelical Restoration Church, icyo giterane mpuzamahanga cy’urubyiruko kigamije gukusanya urubyiruko rwose ruri muri iri torero ndetse n’urundi rubyiruko muri rusange rutozwa kubaha Imana muri byose.
Iki giterane cy’urubyiruko (International Youth Conference 2017) kizabera ku Itorero Restoration Church i Masoro kuva ku wa 6 -12 Kanama 2017 gifite insanganyamatsiko iri muri 1 Timoteyo 4:4-7 “ ……ariko wowe ujye witoza kubaha Imana”.
Umwe mu bayobozi b’urubyiruko muri Restoration Church, Pascale KEZA avuga ko iki gikorwa gifite byinshi kizasiga gihinduye ku buzima bwa benshi bityo agasaba urubyiruko muri rusange kuzitabira ibikorwa biteganyijwe muri icyo gihe.
Bimwe mu bikorwa biteganyijwe muri icyo giterane harimo amateraniro y’ububyutse buri nimugoroba kuva taliki 6–12 Kanama 2017.
Hazabamo kuramya Imana, inyigisho ndetse n’ubuhamya. Inyigisho mu matsinda ndetse akarusho ni uko hateganyijwe umugoroba wo kwambikwa imbaraga (impartation evening) ku wa gatanu taliki 11 Kanama 2017 kuva saa kumi n’ebyiri z’umugoroba kugeza saa kumi n’ebyiri za mugitondo (18h – 6 am).
Abaramyi n’amatsinda bazayobora igikorwa cyo kuramya no guhimbaza Imana barimo abahanzi bazwi cyane ndetse bakuzwe n’abantu benshi babarizwa muri iri torero nka Patient Bizimana, Gaby Kamanzi , Arsene TUYI, hatumiwe kandi Umuramyi ukuzwe cyane guturuka i Burundi Intumwa Appolinaire.
Bazaba kandi bari kumwe na Shekinah Mass, ERC Drama Team Mass na ERC Traditionnelle. Hazatangwa kandi inkunga mu rwego rwa ‘sana nawe ‘campaign- Iyi ni gahunda y ‘urubyiruko rw’iri torero aho bafatanyiriza hamwe bakusanya inkunga izatangwa kubabuze ubushobozi bwo kwishyura ibitaro ndetse hanatangwe amatungo magufi mu rwego rwo gushyigikira abasore.
Mu rwego rwo kwitegura kandi iki giterane kizaba cyakusanyije urubyiruko hirya no hino, hateganyijwe ibitaramo bikomeye bise “Sana Nawe “Concerts ku itariki 15 Kanama 2017 kuri Paruwasi ya Masoro, ku itariki 23 Kanama 2017 kuri Paruwasi ya Rwamagana, Huye na Rubavu. Hazajya haberamo no kwitanga mu rwego rwo gukusanya amafaranga.
Mu bavugabutumwa batumiwe muri icyo giterane barimo Intumwa Yoshua Masasu Ndagijimana, Apostle RamBabu (India) uzwi cyane mu gukoreshwa ibitangaza, Francis Agyinasara (Ghana), Past. Patrick Masasu na Past. Jean Marie Ruzindana. Hazaba kandi harimo n’abashyitsi barimo abayobozi mu nzego zitandukanye muri Leta, abahagarariye urubyiruko muri ERC mu Ntara zose z’u Rwanda. Aba bakaziyongeraho abazaturuka muri Kenya mu Burundi no muri Repubulika Iharanira Demokarasi ya Congo n’abatumirwa ba BCC.
Panorama


text:
Perezida Paul Kagame avuga ko u Rwanda kimwe na Afurika nabyo byaremewe kubaho neza mu cyubahiro gikwiye, kimwe n’ibindi bihugu bibayeho neza ku isi.
Agira ati “Abaza kudutonganya badutunga agatoki ngo dufite ibibazo tubibutsa ko n’iwabo bihari kandi ko batadukunda kurusha uko twikunda. Akenshi icyo baba bagambiriye si ukudufasha kubikemura.
“Baraza bakadutunga agatoki tukabumva, bakatwibutsa ko baduha amafaranga tukabashimira, ariko tukababaza urwo rukundo rutuma batugirira impuhwe zingana zityo, usanga rimwe na rimwe batanafitiye ab’iwabo.”
Yabitangaje kuri iki Cyumweru tariki 17 Ukuboza 2017, mu kiganiro yagiranye n’urubyiruko rusaga ibihumbi bitatu rwari rwitabiriye inama ihuza urubyiruko izwi nka ‘Youth Connekt’.
Yavuze ko inzira imwe urubyiruko rwakoresha rukura u Rwanda muri ako gasuzuguro ari ugukora cyane no kudakunda gusindagizwa.
Ati “Mu mikorere yanyu, mu mitekerereze yanyu mugomba guhora mwibaza impamvu u Rwanda rutari ku meza y’icyubahiro, mugaharanira gukora cyane, tugafatanya, tukarugeza kuri ’table d’honneur.
“Ntabwo ’table d’honneur’ igenewe abandi batari Abanyafurika cyangwa Abanyarwanda gusa. Ni ahacu twese, iyo ubiharaniye urahagera.”
Perezida Kagame yavuze ko gusindagizwa cyangwa kugisha inama atari ubugwari mu gihe ufite intego yo kuzigira umunsi umwe.
Ati “Iyo usindagizwa, ugomba gushyiraho akawe kugira ngo uzagere aho wigira. Mu mitekerereze y’urubyiruko hagomba kuvamo gusindagizwa. Urubyiruko rwaba urw’u Rwanda cg urwa Africa rurashoboye.”


text:
Gusinzira ni ingenzi mu buzima bw’ikiremwa muntu gusa usanga hari abantu
bagira ikibazo cyo kudatora agatotsi cyangwa se basinzira umwanya muto
bagahita babura ibitotsi.
Ubushakashatsi bwerekanye ko umuntu yagasinziriye mu ma saha agera kuri
atandatu gusa cyangwa bakarenzho gato, hari abantu bajya bagira ikibazo cyo gusinzira amasaha make, ubundi bagahita Babura ibitotsi. Abenshi muri aba bantu bagira ikibazo cyo kubura ibitotsi uzasanga aribo babyuka kare kurusha abandi. Kubura ibitotsi biterwa n’impamvu zitandukanye tugiye kubasangiza uyu munsi.
Umuntu ashobora kubura ibitotsi kubera indwara yitwa *Insomnia*
Ibiranga umuntu ufite indwara yo kubura ibitotsi yitwa *Insomnia* harimo
nko kubyuka ubabara umubiri wose nk’uwaraye akora imirimo ivunanye, kubyuka
kare,gusinzira ku manywa,kubura ibyishimo,kugira amakosa menshi, kubabara
umutwe n’umunaniro ndetse no gukora impanuka..
Ibitekerezo byinshi nabyo bishobora gutuma ubura ibitotsi aha twavugamo
nk’ibitekerezo byinshi bijyanye n’ubuzima bwawe wenda ufite ubwoba bw’uko
uzabaho ejo. Ufite ibitekerezo byinshi bijyanye n’amasomo ku munyeshuri,ibi
bitekerezo byose bishobora gutuma ubwonko buruha bityo bikakuviramo kubura
ibitotsi.
Ubwoba bushobora gutuma ubura ibitotsi.. iyo uri umuntu ufitiye ubwoba
ikintu runaka bishobora gutuma ubura ibitotsi, hano twavuga nko kugira
ubwoba bw’ejo uko uzabaho icyo uzarya wowe n’umuryango wawe bityo bigatuma
ubura ibitotsi.
Ibibazo by’ubuzima birimo uburwayi nabyo bishobora gutuma ubura ibitotsi
aha twavugamo nk’indwara y’igifu, gukenera kunyara buri kanya, n’indwara
z’umutima, izi ndwara zose zishobora gutuma udasinzira neza.
Ikindi kintu gishobora gutuma ubura ibitotsi n’imiti, aha twavugamo
nk’imiti y’igifu akenshi iyo wayinyoye ishobora gutuma udasinzira neza.
Ibiyobya mbwenge nabyo biri mu bintu bishobora gutuma ubura ibitotsi , muri
ibi biyobya bwenge twavugamo nk’urumogi, kanyanga nicotine n’ibindi ibi
biyobyabwenge nubwo bigufasha gusinzira vuba gusa usinzira umwanya muto
ndetse niyo uryamye ubukeneye kubyuka buri kanya bityo bigatuma udasinzira
neza uko bikwiye.
Kurya ibiryo byinshi biri mu bintu bishobora gutuma udasinzira neza. Mu
masaha y’umugoroba si byiza gufata amafunguro menshi kuko iyo wahaze
cyane ntabwo uryama neza ku gitanda kuko uguma wihindura ku buriri bityo
ntusinzire neza.
Ahantu utuye naho hashobora kuba intandaro yo kudatora agatotsi. Iyo utuye
nko mu gace gakunda gushyuha cyangwa karangwamo ubukonje bwinshi cyane
nabyo bishobora gutuma ubura ibitotsi.
Dr.William Kohla impuguke mu by’ubuzima yavuzze ko kudasinzira igihe
gihagije bigira ingaruka mbi ku mukorere y’umubiri ndetse n’ubwonko ngo
ntabwo bushobora gukora neza iyo utaryamye ngo usinzire neza.
Dr.Sheila Tsai umwarimu wo muri kaminuza mpuzamahanga we yavuze ko abantu
basinzira amasaha ari munsi y’atandatu bafite ikibazo gikomeye cyo gufatwa
n’indwara zitandukanye ndetse n’urupfu (Cardiovascular diseases and death).
Yanditswe na Begumanya Providence
style="display:inline-block;width:350px;height:300px"
data-ad-client="ca-pub-2460108950092726"
data-ad-slot="6397865272"> -->


text:
birababaje kbs
Izi couples zanteraga n’iseseme!couple n’iya kina naho izindi no.uwo NGO Ni teta ajya kwipassant muremure kwa zari!njye bank bakobwa ari abajye nabakubuta innyo igatoha reka insoresore zikomeze zibigireho n’ubundi umusirikari yigira kurasa kugikarito yageza muri target akaba yemewe.reka badge babyigiraho ubundi bazage gukwa abari biyubashye.ese kwirirwa batwereka uko babanye ntasini?birirwa bereka imiryango yanyu ko babihaye mukemera?ibi mwihaye Doriane nizeyeko atazabikora kuko niwe nemera!ntibyanamubera kuko ukwiye gukobwa100!ndavuga inka!Ni Hatari donc mwihishire!nts hit my gusambanya no gusambanywa!
So let them separate bcz every thing has starting
UMUKOBWA.
Military Child Education Coalition - USA.
nyine inkumi yasanze akaregeya katazakura ntako itagize biranga ubwo iba yiyemeje kujya kwihigira za anaconda bahuje size
mbe umuntu mubi niwanga umuntu ntugashake kuzimya ninzozi zabamutekereza vanessa nubonako ibyo wakoze ataribyiza uzasabe umukunzi wawe imbabazi kuko umukunda ntawari yagupfutse amaso wakabaye warabisuzumwe bigaragarako wihuse cyane
mbe umuntu mubi niwanga umuntu ntugashake kuzimya ninzozi zabamutekereza vanessa nubonako ibyo wakoze ataribyiza uzasabe umukunzi wawe imbabazi kuko umukunda ntawari yagupfutse amaso wakabaye warabisuzumwe bigaragarako wihuse cyane
Mbegaaa! Sandra Azize Ubusa Kbsa Kuko Atigeze Afasha Vanessa Mu Gukatira Olivis Ngo Wenda Abe Ariyo Ntandaro Yo Kwangwa!
Iyo ukubise imbwa, nibibwana ntubisiga, uyumuhungu nawe yafashe icyemezo kizima nubundi aba bakobwa nishumi .nibagende rero bajye gushakira uduturu ahandi.
Abeza bapfa ubusa koko
plz iyo umuntu akwaze abahaye uwagukunda umwanya wo kukwitaho fresh ikindi kandi ntarukundo rukibaho rwarimutse nugucana Kumaso nahubundi urukundo tuzarusanga mu Ijuru
active ntimushoboye kbs muracyafite byinshi byogukora jye ndabona ntampavu yo kujya muri show biz ari about bamiss nano bari under dog nuko kuruhando mpuzamahanga ntabo Nazi ubwo rero ndumva iyo show biz yanyu mwakoze ndabona mwarebye muri cm 1 gusa
izi show biz zanyu nubufeux kbs iyi ngo niyo system batangije kugirango bavugwe di ubu c bashatse kuvuga yuko batapanze ibi tubumva kugirango bahitinge muri show biz mushakire ahandi sha muracyari underdog kbs
Hhhh. Uti bariyamaturu inyungu se irimukurya amaturu?barikwiyamamaza ahubwo. Derek ajya gukunda Sandra yagishijinama olivis. Iyomikino twayihaze.
Wa mugani ubundi se babonaga ibibizungerezi bazabimarana kangahe nge nabibonye cyera,utu duhungu nta cash se baruva byavamo koko kereka niba ari amaturu bishakira naho ubundi izo nkumi nta rukundo kbs
Wa mugani ubundi se babonaga ibibizungerezi bazabimarana kangahe nge nabibonye cyera,utu duhungu nta cash se baruva byavamo koko kereka niba ari amaturu bishakira naho ubundi izo nkumi nta rukundo kbs
Ahaa ! nshingiye kubyo mbona, nibyo nsoma mu bitangazamakuru nkuku
jyewe bituma ubu ntamukobwa napfa gutwarira akanya cg se ngo atware
akange kuko dufite amateka no gutenguhwa muri iyi game, rero Active mukomere kandi mutegure ejo hazaza hanyu kuko nimugera mumya 40 ibyo ntibizongera ukundi guys big up, bakobwa namwe mugire icyo twita the 3rd eye (ijisho rya 3) mubintu si non ntibyoroshye.
Ahaa ! nshingiye kubyo mbona, nibyo nsoma mu bitangazamakuru nkuku
jyewe bituma ubu ntamukobwa napfa gutwarira akanya cg se ngo atware
akange kuko dufite amateka no gutenguhwa muri iyi game, rero Active mukomere kandi mutegure ejo hazaza hanyu kuko nimugera mumya 40 ibyo ntibizongera ukundi guys big up, bakobwa namwe mugire icyo twita the 3rd eye (ijisho rya 3) mubintu si non ntibyoroshye.
ese ubundi bariya bahungu babonaga bazarambana na biriya bizubazuba? wapi active ni aba faux, nta mafaranga, nta ki..... nawe se ! agatirano ntikamara imbeho ni babandekere nkwereke. nta numero za sandra mwandusha ra?
ikingenzi nuko abahungu bacu babakuyemo amaturu mensi naho ubundi abakobwa baruzuye ninyagasambu rirarema
umva ntago bitangaje iyo niyo si tubayemo bihangane urukundo tuzongrra kurobona Mu ijuru
uwo numwanzuro wa kigabo !!numugabo pe!
barigaragaje,niko bameze!
yaba aba basore
yaba nizo nkumi bose basa nabatazi ibyo barimo kdi barikwica ahazaza habo
yaba aba basore
yaba nizo nkumi bose basa nabatazi ibyo barimo kdi barikwica ahazaza habo
ngewe ndabona ibyabo biteye urujijo kbs kuko ntawuz icyo baphuyepeeee!!!!
ngewe ndabona ibyabo biteye urujijo kbs kuko ntawuz icyo baphuyepeeee!!!!
ibyo miss vanessa yavuze ni ukuri aba bahungu ni abana pe, ubwo se icyo bagipfa
Kbsa kuko bari inshuti magara ntabwo yabikoze atagishije inama teta sha nimureke abo bakobwa muzabona abandi beza nyabo kd bazicuza kd ihene mbi ntawuyizirikiraho iye
Kbsa kuko bari inshuti magara ntabwo yabikoze atagishije inama teta sha nimureke abo bakobwa muzabona abandi beza nyabo kd bazicuza kd ihene mbi ntawuyizirikiraho iye
icyambere nuko umuhungu yavanyemo amaturu meshi ashoboka
icya kabiri nuko umuhungu ari akarima katagaragaza ubwone
icya gatatu nuko abakobwa biyita aba star bose no muri borodure yahaguhera ituru niyo byaba ari kumanwa rero abo rwose baratinze wamugani reba safi reba lick lick reba sandra teta reba rider man reba nabandiiiiiiiiiiiiiiiiiiiiiiiiii egoko asyiiiiiiiiiiiiiiiiii bateye nisesemi rwose
Niba Derrek yahoye Sandra kuba Vanessa yaranze Olvis navuga ko yaba amuhoye ubusa pe.
Keretse niba
Mwari mwaratinze gutandukana ahubwo


text:
Ndabasuhuje nshuti banywanyi bakunda kwirahurira ubumenyi kwa Mafene mbashimira kandi ko mwahisemo neza. Mu minsi ishize nagiye mbabwira imyitwarire itari myiza habe na gake nagiye ntera imboni haba mu bayobozi, abaturage ndetse na bamwe mu bifite. Ibi, kuri Mafene ntabwo byabaga ari kubashyira ku karubanda ahubwo nagiraga ngo nabo bikosore. Muribuka mbabwira iby’imodoka zirara zibyina aho ziba ziparitse mu nkengero z’umuhanda? Uyu munsi si zo ngarutseho, aho nje kubaza ba nyirazo niba bazi indangagaciro na Kirazira tugenderaho.
Mafene nagorwa! Kiriziya ngiyo iraje irabanza ikuraho kirazira, ibivuye imahanga nabyo biraza bibigira urudubi. Si aha nibereye? Ngo indangagaciro…Harya murazizi? Nigeze kuzisoma ahantu hamwe ku biro by’umurenge, icyo nibukamo ni uko harimo kuvugisha ukuri, ubwitange, ubupfura, ugira urukundo, ubaha ubuzima, kudacogora, kubana neza na bose nta vangura, ubworoherane ubushishozi, kwanga umugayo, kubaha abakuru no kumvira,…Ni nyinshi izi ni zo mbashije gusa icyo nshaka kubibariza…Ese mwe murazibona mu buzima bwacu bwa buri munsi?”
Ngaho ibaze gushyira kuvugisha ukuri mu banyarwanda nk’indangagaciro! Ndasetse ariko buhoro! Sekimonyo nababwiye ubushize ubwo twamubazaga aho agiye n’umutima mwiza ubona nta buryarya yagize ati “Sinzi aho ngiye hariya imbere”. Ibi ku munyamahanga ntiyamenya iyo biva n’iyo bigana ariko kuri Mafene, harimo akantu keza cyane nkomeza kuza kuganaho: Kubeshya no kutavugisha ukuri. Uretse Sekimonyo, ku banyarwanda ibi si ukubeshya!
Nizeye neza ko uru atari urugamba ntangije n’abashinzwe iby’umuco kuko nabo niba batabizi babyigireho. Umuco Nyarwanda wubakiye ku bintu Mafene navuga ko ari 3. Kubeshya, kwiyemera n’uburyarya. Mwihangane nshobora kuba nkoresheje amagambo atayunguruye (ariko kandi mwibuke kandi ko amashuri yanjye aciriritse kandi nakuriye no ku muhanda ariko kandi ni uburenganzira bwanjye kubivuga uko mbyumva). Uko biri kose ntibimbuza kwibaza ku byo mbona n’ibyo numva kandi bitandukanye namwe… Muti urabeshya Mafene? Yee ndabyemeye, mwe mukora iki?
Mwe mukora ibyubahisha ubudahangarwa bwanyu? Naratangaye cyane ubwo aho ntuye hazaga gutura umwana w’umukobwa nanjye ngo umukobwa! Umugore w’imyaka 20 ufite akana k’agakobwa ubona ko gafite nk’amezi 6. Umwitegereje ntacyo abaye ariko ikibabaje ni uko ahora mu gahinda. Nka Mafene buriya utiburira naramwegereye maze ansobanurira ibyamubayeho…sinigeze nshidikanya kuko gihamya nari nyifite.
Kuva uyu mukobwa-gore yakwimukira aho ntuye dukunda kugira umushyitsi. Utari wawundi uza azanye ibijumba cyangwa igitoki avanye mu cyaro. Oya sha! Ni umushyitsi uza muri za modoka na polisi idatinyuka guhagarika, uba ufite umugeza aho agahita acaho nk’umurabyo. Mafene nabanje gukeka ko ari nka Mwenenyina uba uje gusura mushiki we…Nyamara nyuma yo kuganira n’uyu mwana w’umugore nahise numva neza kugira ingangagaciro zidakurikizwa icyo bivuga.
Abantu bariyandarika mu myanda n’ibibi buri munsi mbabona kandi abo ntabonye nawe urababona, abantu barakora ibyitwaga ko bizira, kubeshya ntibikiri icyasha kereka imbere y’umucamanza kuko uba ushaka kugabanyirizwa ibihano kuko uwemeye icyaha agabanyirizwa ibihano. Ubu se niba ibi ntabibabonaho mvuge ko mwiyubaha kandi mugira ubupfura? Ndabananiye ni izina ry’umunyarwanda. Uretse gusuzugura no kubeshya, kubaha byabaye amateka mu banyarwanda. Muti Mafene urabeshya? Wenda ndabeshya ku batuye Nyamasheke ariko simbeshya ku baba muri Kigali mbamo.
Buri munsi iyo ntashye gutaha muri cya kibisi kinini bisa n’ibyo banyandikiye. Ntabwo ngiye kubabwira ko mpora mfite ubwoba ko hari uwo nzikubaho maze umujyi wa Kigali ukanyitendekaho! Oya da! Ndashaka kuvuga abagabo mbona buri gihe bicaye muri ya myanya iba yanditseho ko igenewe abagore bonsa n’abatwite nyamara abo yagenewe bahagaze iruhande rwabo. Ngo ubu ni bwo buryo bushya bwo kwihesha agaciro no kubaha!
Indangagaciro ntizigarukira muri ibi gusa. Abantu muti tugiye kwidagadura iyo mu misozi. Nimugerayo umusore wawe akubite kuteri mu matwi ubundi yumve umuziki kandi mwagiye muri ikipe igiye kwidagadura. Abatiyubaha mu buryo bwose nirirwa mbona… Kwihagarika ku muhanda (numvise ngo ku bagabo byo nta kibazo), gusinda yewe hari n’abasinda ku manywa y’ihangu, ubuhemu n’ibisa na byo si byo bitwezemo?
Ngizi indangagaciro zeze mu banyarwanda, ngiyi imyatwarire igezweho, ngibi ibikomeje gufasha umuco wacu gukendera mu izina ry’iterambere. Iterambere si ribi ariko uko mukomeza kurisamira hejuru mukamanuka mumbwira, mumanika ibyapa ngo by’indangagaciro nanjye nzajya mbabaza niba mwebwe muzizi cyangwa gahunda ni ya yindi yo gukora ibyo mutubwiye apana ibyo mukora?


text:
Page 1 of 21
"ISLAM" bisobanuye kwicisha bugufi no kwibombarika ku Mana, mu mvugo; mu myemerere no mubikorwa witandukanya n'ibangikanyamana iryo ariryo ryose. "Islam" niyo dini Imana yahitiyemo ibiremwa byayo inohereza Intumwa zayo kugirango ziyigishe abantu inahishure ibitabo bikubiyemo amategeko n'umuyoboro byo kuyisobanura.
Umuyisilamu agomba kwemera inkingi esheshatu z'Ukwemera arizo;
1) Kwemera Imana
Bisobanuye kwemera Imana (ALLAH) ariyo Muremyi n'Umwami w'ibiremwa byose, Ikaba ari nayo ibiha gahunda kandi ni Nayo Ikwiye gusengwa no kugaragirwa yonyine, ntacyo bibangikanye nayo, Ifite amazina meza n'ibisingizo byuzuye, Imana Iravuga iti:
... Vuga uti; Imana "Allah" ni Imana imwe Rukumbi; Imana Nyir'ukwishingikuruzwa n'ibiremwa byose; Ntiyabyaye kandi ntiyabyawe kandi ntacyo Isa nacyo nakimwe...
2) Kwemera Abamalaika
Ni ukwemerako ari abagaragu b'Imana babanyacyubahiro baremwe murumuri; Imana yabaremye kugirango bayigaragire muribo hari Jibril "Gabriel", Mikailu, Israfilu na Malayika w'urupfu ariwe ushinzwe gukuramo roho z'abantu.
3) Kwemera Ibitabo
Bisobanuye kwemera ibitabo byose Imana yahishuriye Intumwa zayo n'abahanuzi nka TAURATU yahishuriwe Intumwa Musa "Mose"; INJIRI "IVANJILI" yahishuriwe Intumwa ISSA "YESU"; ZABURI yahishuriwe Intumwa DAWUDI; SUHUFU yahishuriwe Intumwa IBRAHIM no kwemera igitabo cyahishuwe nyuma y'ibi byose aricyo QUR'AN "KORAN" Ntagatifu yahishuriwe Intumwa MUHAMMAD Koran ikaba ikubiyemo ibitabo byose byayibanjirije, kandi Imana yasezeranye kuyirinda guhindurwa, izakomeza kuba ikimenyetso kubiremwa byose kugeza ku munsi w'Imperuka.
4) Kwemera Intumwa
Bisobanuye kwemerako Imana yohereje Intumwa kubiremwa byayo kugirango zibereke umurongo n'inzira izabageza ku Mana ibyo bikazatuma nta muntu uzagira urwitwazo ku munsi w'imperuka ko atamenye Imana, Intumwa yoherejwe mbere y'abandi ni NUHU "NOAH" nyumaye hakurikiyeho Intumwa nyinshi n'abahanuzi muribo twavuga: IBRAHIM; MUSA "MOSE"; ISSA "YESU" Uwabasozereje akaba Intumwa MUHAMMAD "Abo bose Imana ibahe amahoro n'imigisha". Muhammad niwe Imana yagize umusozo w'ubutumwa kandi imwohereza ku bantu bose; ntayindi ntumwa izaza nyumaye.
5) Kwemera Umunsi W'Imperuka
Ni umunsi Imana izazura ibiremwa byose Ikabihuriza hamwe kugirango Ibikorere ibarura ry'ibikorwa, abakoze neza bajye mu Ijuru "PARADIZO"; naho abakoze nabi bajye mu muriro.
6) Kwemera igeno ry'Ibyiza n'Ibibi
Bisobanuye kwemerako Imana yagenye ibintu byose; inashyiraho ibiremwa; ukanemerako Imana izi ibikorwa by'abagaragu bayo mbere y'uko ibarema; Ikaba yaranabyanditse ku kibaho kirinzwe; ibyabaye ku muntu ntibishobora kumuhusha; nibimuhushije ntibishobora kumubaho.
Islam kandi yubatse ku nkingi eshanu (5) ntawe ushobora kuba umuyislamu keretse azemeye akazishyira mubikorwa;


text:
Abifuza guhatana muri Miss Rwanda 2018 baratangira kwiyandikisha kuri uyu wa kane
Mu irushanwa ry’ubwiza rya Miss Rwanda 2018 hazagaragaramo impiduka nyinshi ku buryo n’abakobwa bahatanira ikamba baziyongera.
Byatangajwe ubwo ubuyobozi bwa Inspiration Back Up, itegura Miss Rwanda, yagiranaga ikiganiro n’abanyamakuru kuri uyu wa gatatu tariki ya 13 Ukuboza 2017.
Muri icyo kiganiro cyabereye muri Kigali Convention Center, hatangarijwemo ko abifuza guhatanira ikamba rya Miss Rwanda 2018 batangira kwiyandikisha mu gicuku gishyira ku wa kane tariki ya 14 Ukuboza 2017.
Bariyandikisha banyuze ku rubuga rwa Miss Rwanda (www.missrwanda.rw) ruri butangire gukora muri icyo gicuku.
Biteganyijwe ko Miss Rwanda 2018 azamenyekana ku itariki ya 24 Gashyantare 2018.
Amarushanwa abanza yo kujonjora abakobwa bazahatanira iryo kamba azatangirira i Musanze ku itariki ya 13 Mutarama 2018, bukeye bwaho bazahita bajya i Rubavu.
Ku itariki ya 20 Mutarama 2018 bazakomereza i Huye, ku itariki ya 21 Mutarama 2018 bajye i Kayonza naho ku itariki ya 28 Mutarama 2018, amajonjora azabera mu mujyi wa Kigali.
Umuyobozi wa Rwanda Inspiration Back Up, Ishimwe Dieudonne yavuze ko Miss Rwanda 2018 izarangwa n’impinduka nyinshi kugira ngo iryo rushanwa rikomeze kuba hejuru mu bwiza n’imitegurire.
Agira ati “Nyampinga w’u Rwanda aba yuje uburanga burimo n’indangagaciro z’umuco Nyarwanda kandi afite ubwenge.”
Akomeza avuga agira ati “Tuzanajya no mu buzima bwe hanze y’aho bakorera umwiherero (Boot Camp) turebe uko yitwara, ku mbuga nkoranyambaga yitwara ate, ese ibyo yahize kuzakora hari nibura icyo ashingiraho avuga ko azabikora cyangwa hari icyo yakoze n’ubwo cyaba gito azaheraho?”
Mu gutora Miss Rwanda 2018, mu ntara zose n’umujyi wa Kigali hazatoranywa abakobwa 30 mu gihe mbere hatoranywaga 25.
Muri abo 30 bazatoranywamo 20 bazajya mu mwiherero ari nabo bazatoranywamo Miss Rwanda 2018.
Hazabaho icyiciro cyo gutora mbere imishinga y’abakobwa ihiga indi (pre-selection). Mu gihe hatorwaga ibisonga bine bya Miss Rwanda, ubu hazatorwa ibisonga bibiri.
Abo bakobwa kandi bazajya batoranya imishinga itatu ibe ariyo bazahuriraho mu kuyishyira mu bikorwa kuko ngo kuba buri wese yakoraga ku giti cye byatumaga umusaruro utagaragara uko bikwiye.
Miss Rwanda 2017, Iradukunda Elsa, avuga ko yishimira ko yashyize mu bikorwa umushinga we wo kwamamaza ibikorerwa mu Rwanda, kandi akaba yarafashije n’abatishoboye.
Agira ati “Mvuye mu marushanwa ya Miss World 2017, nashimishijwe n’uko naje mu bakobwa batanu muri Afurika babashije kwerekana neza umuco wabo. Abantu ku isi bamenye umuco w’u Rwanda.”
Akomeza agira ati “Abantu benshi bakunze Made in Rwanda bamwe ntibabyemeraga, kandi imishinga yanjye yo kurihira abantu ubwisungane, gusura abarwayi n’ibindi nabikoze neza.”
Ibitekerezo ( 1 )
Sawa nabandi baze barebe aho urwanda rugeze ruteza imbere umwana w’umukobwa.


text:
Ibintu 8 bifasha mu gutegura akabariro ku bashakanye
Ibibazo byinshi by’imibanire mibi hagati y’abashakanye bikunze guterwa n’uko gahunda yo gutera akababariro itagenda neza igihe kinini.
Kimwe mu mpamvu zikomeye zo gutagenda neza nuko abashakanye badategurana mbere yo gutera akabariro.
Nkuko nta gahunda iyariyo yose yagenda neza itateguwe ni nako gutera akabariro bidashobora kugenda neza igihe cyose bikozwe abashakanye batateguranye.
Wategura ute uwo mwashakanye nawe ukitegura :
1. Nihabeho gahunda yo gutera akabariro
Nibyiza cyane ko abashakanye baganira bagahuza noneho bakemeranya ku nshuro ndetse n’iminsi mu cyumweru cyangwa se mu gihe bashaka bagomba gutera akabariro. Ibyo bifasha umwe wese kwirirwa yitegura ndetse no muri cya gihe mbere yuko bakora iyo gahunda. Ntiwategura ikintu utazi igihe kizabera.
2.Gutekereza uwo mwashakanye
Mu gihe umugabo cyangwa umugore bari mu kazi igice yagerageza ko anyuzamo ibitekerezo bye biganisha k’uwo bashakanye. Uko umutekereza cyane ni nako kumukunda bizamuka mu mutima wawe, bityo bikaza kworoha cya gihe cyo gutera akabariro ;
3. Kwirinda gukora ibyo uzi yanga ukagira imbaraga zo kumukorera ibyo akunda
Iyo wiriwe umutekereza, birakworohera kwibuka ibyo akunda nibyo adakunda, ukirinda ibyo yanga ndetse bikagutera imbaraga zo gukora ibyo akunda.
Urugero : Niba uwo mwashakanye yanga ko utaha utinze icyo gihe uzi neza ko hariho ya gahunda ugomba kwirinda gutaha utinze. Uba umufashije kugubwa neza mu mutima noneho bikamworohera kuzuza uruhare rwe mu gutera akabariro.
Bimenyerewe ko abashakanye batera akabariro ntagahunda bakoze, icyo gihe ntuzatekereza gutaha kare kuko uwo munsi ntuzi neza ko muri bubikore.
4. Communication
Uwo munsi uzi ko muri butere akabariro, gerageza ujye umwoherereza utu messages turimo amagambo meza nka : Ndagukunda Cheri(e) ; niriwe ngutekereza cyane ; Niriwe nibuka bya bihe byiza twagiranye wa munsi …. ; Urataha ryari ko ngukumbuye ? N’ibindi….
Nimugera mu rugo gerageza mwese mukoreshe imvugo nziza irimo kubaha, urukundo ( affection), umunezero, … kandi mugabanye cyane ikoreshwa rya whatsp, TV n’ibindi bisamaza bituma utita kuri cheri wawe muri ya masaha abanziriza akabariro mukiri mu ruganiriro.
5. Impano zoroheje
Ubishoboye ukaba uzi ko madamu wawe akunda bombo ( ni urugero) tumuzanire n’ubwo twaba 2 tw’amafranga ijana. Ibyo bizamushimisha cyane ndetse bigushe neza umutima we. Nawe wa mudamu we, wibuke gutegura ibyo umutware akunda kandi abe ari wowe umu sereva.
6. Gutaha kare
Umunsi wo gutera akabariro umugabo n’umugore bagomba gutaha kare kugira ngo birinde gutera akabariro amasaha agiye bigatuma babikora bananiwe cyane noneho bakabikora nabi.
Mutahe kare, ameza ategurwe kare ndetse n’abana bagomba kuryama kare , ibyo mubitegura mbere yigihe. mwirinde gutinda kuri televiziyo niba aricyo kibatinza kuryama kare. Mufatanye gukora uturimo twa nimugoraba.
Izindi gahunda zose mugomba kuzihorera cyangwa se mukazikora kare. Ibyo bisaba ko mwemeranya iminsi mugomga kureba aho mudafite izindi nshingano nko mu rusengero, mu mashyirahamwe, muri siporo,…
7. Mugeze mu cyumba
Mwese mukiri « en forme » kuko mugeze mu cyumba hakiri kare, nimufate akanya muganire ku tuntu n’utundi. Ubwo niko buri wese aba ariho akora ibyo mugenzi we akunda kugira ngo amufashe kwitegura kubishaka nawe yitegura (caresses, kumusoma, kwambara utwenda sexy, utugambo twiza, gusangira akantu ko kunywa, n’ibindi).
Mwirinde kuzimya amatara kugira ngo mukomeze murebane. Buri wese akeneye kubona umubiri wa mugenzi we.
8.Kuganira ku buryo bwiza bwo gutera akabariro
Umugabo abaze umugore we ibimunezeza iyo batera akabariro n’umugore abigenze atyo. Nubimenya bishyire mu bikorwa kugirango mugenzi wawe anezerwe.
Icyitonderwa :
Umugabo yirinde kwifuza gutera akabariro ashaka kurangiza inyungu ze ahubwo abishake kugirango afashe mugenzi we. N’umugore ni uko nyine.
Nimukurikiza ibyo bizabarinda ibibazo ngo banyimye, sindyoherwa, bamfashe ku ngufu, nibindi.
Source:Agasaro.com


text:
Imbuga nkoranyambaga, ni imwe mu nzira zishobora kugaragarizwamo amarangamutima, ariko kandi no kuba umuntu yagira uko yitwara mu guhisha cyangwa kugaragaza icyo atekereza ku wundi nabyo byatuma hari ukuri uhita umumenyaho utari uzi.
Muri iyi nkuru, turabagezaho ibintu byakwereka ko umukunzi wawe ashobora kuba aguca inyuma cyangwa se akaba atagukunda byo kuba yumva yakugirira ishema mu ruhame ngo yereke buri wese ko uri umukunzi we:
1. Uzasanga akwita twa tuzina two kuryoshyaryoshya abakundana(sweetheart, honey, darling...) muri inbox (mu butumwa bwihariye) muri mwenyine ariko nagera ku rukuta (wall) aho bose bareba azakwita "dear" gusa cyangwa se akoreshe izina ryawe risanzwe.
2. Nushyira igitekerezo cyangwa se "comment" ku ifoto cyangwa ku bindi yanditse umushimagiza, we azirinda kugushimagiza ngo hatagira abantu bakeka ko hari ikindi kibyihishe inyuma.
3. Akenshi niwandika ibintu kuri facebook, aho kugirango agire icyo abivugaho ahubwo akenshi azakunda kukwereka ko yabyishimiye akoresheje "Like" ariko yirinde kugira icyo atangaza.
4. Numwita twa tuzina two kuryoshyaryoshya ku bakundana (sweety, honey, darling,...) azirinda kugusubiza; nakabya icyo azakora ni ugukanda "Like" ngo akwereke ko yabikunze.
5. Akenshi iyo wanditse ibintu ku rukuta rwawe (wall) ntacyo yandikaho ahubwo ahita ajya mu gikari (inbox) akaba ariho akubwira ibijyanye n’ibyo wanditse.
Ibi ni bimwe mu bikunze kugaragara, mbese ukabona ko iyo ari muri inbox (mu gikari) mwandikirana ubutumwa bwihariye akwereka ko agukunda kandi akwishimiye nyamara mwagera aho akeka ko hashobora kugira umuntu ukeka iby’umubano wanyu agahita ajijisha.


text:
Abikorera barasabwa gushora imari mu mishinga yo kuhira imyaka
Abikorera bo mu Ntara y’Iburasirazuba barasabwa gushyira imbaraga mu gushora imari mu mishinga migari yo kuhira imyaka muri iyi Ntara ishingiye ku buhinzi n’ubworozi hagamijwe guhangana n’ingaruka z’imihindagurikire y’ikirere.
Ibi byagarutsweho mu nama nyunguranabitekerezo yahuje Ubuyobozi bw’Intara, Uturere, inzego z’umutekano n’abikorere bo muri iyi Ntara kuri uyu wa 06 Nyakanga 2017, mu rwego rwo kuganira kuri gahunda zitandukanye zirimo, ibimaze kugerwaho ku bufatanye n’abikorera, ibyo bateganya ndetse n’uruhare rw’Abikorera mu kubungabunga umutekano no mu myiteguro y’amatora ya Perezida wa Repubulika ateganyijwe mu kwezi kwa Kanama 2017.
Guverineri Kazaire Judidth yashimiye Abikorera uruhare bagira mu iterambere ry’Intara, anabasaba kongera imbaraga mu gushora imari mu mishinga yo kuhira imyaka imusozi kugirango bazabashe guhangana n’Ikibazo cy’amapfa aterwa n’imihindagurikire y’ibihe gikunze kwibasira tumwe tugize intara y’iburasirazuba kugeza ubwo leta ifata icyemezo cyo kugaburira abaturage batuye muri ibyo bice.
mu mvugo ye yagize ati: Turashimira uruhare rwanyu mu iterambere ry’Intara yacu, ariko kuri ubu turabona ko imihindagurikire y’ikirere igira ingaruka zikomeye ku buzima bw’abaturage bacu, turabasaba gushora imari mu mishinga yo kuhira imyaka kuko dufite ibiyaga byinshi hirya no hino ariko ntibibyazwa umusaruro kandi ni bimwe mu byadufasha guhangana n’ibihe
Habimana Raymond ahagarariye abikorera mu murenge wa Rukumberi mu karere ka Ngoma,yemeza ko batangiye gahunda yo kuhira n’ubwo bakibonamo imbogamizi yagize ati: umurenge wacu ukikijwe n’ibiyaga bya Birira,Mugesera,Sake n’umugezi w’Akagera urahanyura, mu tugari tugize uyu murenge hamaze kugera moteri zirenze ebyiri zuhira imyaka ku buryo hari icyizere ko bizagira uruhare kongera umusaruro, byatuma nta n’inzara yongera kuba muri rukumberi n’ahandi, haracyari imbogamizi nta bumenyi ndetse n’ubushobozi bafite bahagije tukaba twifuza ko habaho amahugurwa ndetse byashoboka hakazabaho n’ishuri ry’ubuhinzi mu murenge wa Rukumberi.
Umuyobozi w’urugaga rw’abikorera mu ntara y’iburasirazuba Habanabakize Fabrice yemeza ko ubusanzwe ishoramari ry’abikorera mu ntara y’iburasiraazuba ryibanda cyane mu buhinzi n’ubworozi yakomeje agira ati: ubu tugiye gushyira imbaraga mu kuhira imyaka no guhinga twifashishije imashini kugirango ntituzongere guhinga dutegetswe n’ikirere kugirango tubashe kongera umusaruro.
Mu gihe cyashize, Imirenge imwe n’imwe yo mu turere twa Nyagatare, Kayonza na Kirehe yahuye n’izuba ryinshi ku buryo babuze imvura mu gihe cyashize, bituma umusaruro w’ubuhinzi.


text:
Masamba Intore, ubusanzwe witwa Masamba Bertrand, asaba Abanyarwanda kujya bareka kugendana ka ‘Flash’ basaba guhabwa indirimbo z’abahanzi ku buntu ahubwo bagateza imbere abahanzi babagurira ibihangano byabo.
Uyu muhanzi uririmba mu njyana ya gakondo avuga ko uyu ari umuco mubi abahanzi bahora bifuza ko wacika mu bakunda umuziki nyarwanda kuko atari mwiza, kandi udateza imbere umuziki nyarwanda, ati “Uwo muco w’agaflashe wari ukwiye gucika!”
Ibi Masamba yabigarutseho mu kiganiro yagiranye na Izubarirashe.rw, atanga ubuhamya bw’uko hari umugore mwiza w’igishongore baheruka guhura akamubwira ko amukunda, nyamara adashobora kugura Sede (CD) ye ngo ayitunge, ahubwo akamuha ‘flash’ amusaba ko yamushyiriraho izo ndirimbo.
Masamba yagize ati ‘ejo bundi ndimo ngenda ndi mu modoka nagize gutya numva umuntu avuza amahoni cyane inyuma yanjye, yari umugore mwiza w’igishongore, umugore w’inzobe mwiza cyane. Numvise akomeje kumvugiriza amahoni cyane narahindukiye ndamureba mu modoka ye; mbona ahubwo iza kuncaho! Nahise mvuga nti ‘uyu muntu uri kumvugiriza amahoni cyane gutya’, nti ‘reka nigire ku ruhande’.”
Ati “Yaraje aravuga ati “Masamba yooo!!!’” namureba ukuntu asa, yasaga na Bikiramariya ni ukuri!”
Masamba yongereho ko uwo mugore yakomeje amubwira ati “Masamba ndagukunda, nkunda ukuntu uririmba, nkunda ukuntu uri intore; indirimbo zawe ziranyubaka cyane. Nagusabaga ni ukuri dore aka ‘ga-flash’ nshyiriraho izo ndirimbo zawe. Masamba wambabariye ukanshyiriraho izo ndirimbo koko?”
Masamba avuga ko uyu mugore yanyujije ‘Flash’ mu idirishya.
Ibi bintu Masamba avuga ko byamutangaje, bikanamubabaza; kubona hakiri abagisaba indirimbo kuri ‘flash’. Avuga ko mu Rwanda abantu bataragira umuco wo kugura ‘CDs’ ziriho indirimbo z’umwimerere, ahubwo bagashaka ko abahanzi bazibaha ku buntu.
Masamba ati “Yarabimbwiye ndamwitegereza, ndeba ukuntu asa n’ukuntu ari umugore mwiza w’igishongore, nti ‘koko ngushyirire indirimbo kuri ‘flash’? ati ‘yego!’ Nuko ndafungura ndazimuha, nti ‘ariko ku Kirezi, kuri Caritas, kuri Nakumatt hose haba hari ama-CDs yazo rimwe ujye unajyayo uyigure unayitunge.’”


text:
Igisubizo: Buri wese azacibwa urubanza n’Imana, yayimenya cyangwa “atari azi ko Iriho”. Bibiliya itubwira ko Imana yigaragarije mu kuremwa kw’isi (Abaroma 1:20) no mu mitima y’abantu (Umubwiriza 3:11). Ikibazo ni uko abantu boretswemo n’icyaha; twese ntidushaka kwemera ko ibyo byaremwe bitwereka Imana ahubwo tugashaka kuyigomera (Abaroma 1:21-23). Iyo hataba ubuntu bw’Imana, twari kuba twararohamiye mu cyaha cyatwaritsemo, ngo tubone uburyo kuba kure y’Imana ari ubuzima bw’imburamumaro. Ibyo Imana ibikorera abakomeza kuyigomera babishaka (Abaroma 1:24-32).
Mu by’ukuri, nta muntu n’umwe wavuga ko atari azi ko Imana iriho. Ahubwo ikibazo nuko bene abo, uretse kwica amatwi ku byo babwirwa, banga no gutangarira ibyaremwe ngo bemere ko Imana iriho. Gutegeka 4:29 haravuga ngo “ariko niba uzashakirayo Uwiteka Imana yawe, uzayibona nuyishakisha umutima wawe wose n'ubugingo bwawe bwose”. Iki cyanditswe kitubwira ikintu gikomeye: buri muntu wese ushakisha Imana azayibona. Nushakisha Imana by’ukuri, Imana izakwiyereka.
Ikibazo nuko “nta wumenya, nta wushaka Imana” (Abaroma 3:11). Abantu banga ubumenyi ibyaremwe byigisha ku Mana ndetse n’uburi mu mitima yabo, ahubwo bagahindukirira “imana” biremeye. Nta mpamvu yo kwirirwa twibaza niba Imana izaciraho iteka abatarigeze babwira ubutumwa bwiza bwa Yesu Kristo. Buri wese azacibwa urubanza hakurikijwe ihishurirwa Imana yari yaramuhaye. Bibiliya itubwira ko abantu banga iri hishurirwa, niyo mpamvu rero abo Imana izabaciraho iteka.
Ahubwo rero, aho kwibaza uko abatarumva ubutumwa bizabagendekera, twebwe nk’abakristo twari dukwiye gukora uko dushoboye ngo tubagezeho ubwo butumwa. Dufite inshingano zo kubwiriza ubutumwa mu mahanga yose (Matayo 28:19-20; Ibyakozwe 1:8). Niba tuziko abantu bafite kamere yo kwanga kwemera ibyo ibyaremwe byigisha ku Mana, twari dukwiye kugira umuhate wo kubagezaho inkuru nziza y’agakiza muri Yesu Kristo. Kwakira imbabazi n’ubuntu bihererwa muri Yesu Kristo nibwo buryo bwonyine bwo gukizwa icyaha no kubabarirwa tukinjizwa mu buzima buhoraho.
Turamutse dutekereje ko abatarabwirizwa na rimwe bazababarirwa n’Imana, twaba dufite ikibazo gikomeye. Niba abantu batarabwirizwa na rimwe bakizwa, ubwo rero twari dukwiye gukora uko dushoboye ntihagire n’umwe ubwirizwa. Ubwo tukaba dutinya ko nihagira uwanga kwakira neza ubutumwa bwiza tubabwiye, ubwo twaba tumushyizeho gucibwaho iteka kutari kumuriho. Uko siko bimeze: abatarumva ubutumwa bose bari munsi y’urubanza rw’iteka, naho ubundi nta mpamvu yo kuvuga ubutumwa. Naho ubundi kubwiriza ubutumwa byaba ahubwo ari ugucira abantu ho iteka, niba bose bakijijwe, bakwanga ubutumwa tubabwirije bakaba bagiye mu muriro w’iteka.
Ikibazo: Abatarigeze babwirwa Yesu iyo bapfuye bajya he? Ese Imana izigera iciraho iteka abapfuye bataragerwaho n’ubutumwa?
Igisubizo: Buri wese azacibwa urubanza n’Imana, yayimenya cyangwa “atari azi ko Iriho”. Bibiliya itubwira ko Imana yigaragarije mu kuremwa kw’isi (Abaroma 1:20) no mu mitima y’abantu (Umubwiriza 3:11). Ikibazo ni uko abantu boretswemo n’icyaha; twese ntidushaka kwemera ko ibyo byaremwe bitwereka Imana ahubwo tugashaka kuyigomera (Abaroma 1:21-23). Iyo hataba ubuntu bw’Imana, twari kuba twararohamiye mu cyaha cyatwaritsemo, ngo tubone uburyo kuba kure y’Imana ari ubuzima bw’imburamumaro. Ibyo Imana ibikorera abakomeza kuyigomera babishaka (Abaroma 1:24-32).


text:
Urwenya: Ibihano Bitangaje by'Umwami
Ibihano Bitangaje by'Umwami
Abagabo 3 bakoshereje umwami, nuko umwami arabwira ati “ntabwo mbica ariko ndaba akazamini gato ugatsinda ndamureka agende! “ Nuko arababwira ati: “ni mujye mwishyamba buri muntu anzanire imbuto icumi yifuza.” Nuko baragenda, uwambere aba azanye amacunga 10 umwami aramubwira ati “ngaho yashyire mu kibuno agere mu nda kandi ntutake.” Ashyiramo irya mbere, ashyizemo irya kabiri, aba aratatse, bahita bamwica. Nuko uwa kabiri aba azanye inkeri nuko umwami aramubwira ati: “ngaho nawe zishyiremo izo nkeri 10 mu kibuno.” Azishyiramo ageze kuya 9, aba arasetse nawe baramwica, nuko abo bagabo bapfuye bahurira mwijuru, uw'inkeri abwira uwa macunga ati: “ariko wabonaga ariya macunga yari kunyura mu kibuno?” nuko aramusubiza ati” ntabwo nari nzi ko tugiye kuyashyira mu kibuno, nuko uw'amacunga nawe aramubaza ati “wowe se byakunanije iki?” Nawe aramusubiza ati “nazishyizemo zose nuko ngiye gushyiramo iya 10 mbona wa wundi wa gatatu azanye ibihaza 10, nibajije aho ari bubinyuze ibitwenge bihita binyica nanjye baba baranyishe!”
Shyiraho Igitekerezo!
Subscribe to: Post Comments (Atom)


text:
Mugisha Fred, ushinzwe ishami ry’imyubakire yabitangaje kuri uyu wa 27 Nzeri 2016, Ikigo cy’isoko ry’imari n’imigabane (Capital Market Authority/CMA) cyamurikaga inyigo yakozwe ku bijyanye no gushora imari mu mishinga yo kubaka inzu zo guturamo ziciriritse.
Mugisha yagize ati “Inyigo yagiye ikorwa, igaragaza ko 70 % by’abatuye mu Mujyi wa Kigali batuye mu kajagari, hagati y’umwaka wa 2011- 2014, bakaba bari 67 %. Mu gishushanyo mbonera cy’Umujyi wa Kigali duteganya ko muri 2025 akajagari kazaba kacitse burundu, ariko no muri ‘Vision 2020’ turi guharanira kukagabanya.”
Yakomeje avuga ko abantu batuye mu kajagari, ari abatuye mu tuzu duto.
Umushoramari azubaka inzu ndende ku buryo ahantu hari hatuye abantu ibihumbi 30 azahatuza ibihumbi 80, abazaba batanze ubutaka bwo kubakaho bazahabwa izo nzu ku buntu, izindi zigurishwe.
Umuyobobozi w’Ikigo cy’isoko ry’imari n’imigabane,Robert Matua, yavuze ko inyigo yakozwe igaragaza ko gushora imari mu kubaka inzu ziciriritse byashoboka kandi byakemura ibibazo by’imyubakire yo mu kajagari.
Yagize ati “Ni inyigo itanga icyizere ko ubutaka bunini buhari butuweho mu tujagari buzabyazwa umusaruro. Ni byo koko umujyi wa Kigali ufite igishushanyo mbonera giteguye neza.Ikigo cy’isoko ry’imari n’imigabane kizazana ishoramari rirambye mu buryo bw’amafaranga.”
Yakomeje avuga ko kuba iki kigo mu Rwanda ari bwo kikivuka, ari imwe mu mbogamizi bafite, ariko ngo mu bindi bihugu nko muri Leta Zunze Ubumwe z’Amerika, yagize uruhare mu gutuza abantu.


text:
1. Ku cyumweru gishize, Umuhanuzi Izayi yatuganirirye ku ndirimbo y’umuzabibu, agaragaza uburyo ibintu byose byakorewe uwo muzabibu ariko ukarenga ukera imbuto mbi zishaririye, maze aho kwiturwa ineza, umuhinzi akiturwa inabi. Kuri iki cyumweru, Izayi aratuganirira noneho ku ndirimbo y’ifunguro agira: “Uhoraho azakorera amahanga yose umunsi mukuru kuri uyu musozi, abazimanire inyama z’ibinure, banywe divayi iryohereye, abahe inyama zoroshye na divayi imininnye neza”.
2. Izayi arifuza kutwumvisha uburyo urukundo rw’Imana rusumbye kure ibyo dutekereza kandi akaba yifuza ko aho abantu bava bakagera bakunga ubumwe, bakava mu matiku no mu macakubiri bakamenya ko bose ari umwe, ko bose batumirwa kandi bakagaburirwa n’Uhoraho, ko baturuka hamwe kandi bakaba bagana hamwe. Izayi arabihamya agira ati: “Uhoraho azatanyagurira kuri uyu musozi umwenda wari ubambitse hejuru y’imiryango yose, n’igishura cyari cyoroshe amahanga yose”. Kwangana, guhemukirana, kugirirana nabi, ntibyari bikwiye kurangwa mu bantu. Uwo mwenda imiryango, amahanga, nawuhe Nyagasani awuce maze abantu babone uko basababira Imana n’uburyo basabana hagati yabo.
3. Mu Ivanjili, Yezu arongera kuducira undi mugani agira ati: “Ingoma y’ijuru imeze nk’umwami wacyuje ubukwe bw’umuhungu we; agatuma abagaragu be guhamagara abatumiwe mu bukwe, ariko bakanga kuza”. Ubundi gusangira, ni ikimenyetso cy’ubumwe n’ibyishimo, ni ikimenyetso cy’ubusabane n’ukwizerana. Ikibabaje ni uko uyu watumiye yatewe umugongo, abatumirwa bakamwereka ko imbere yabo nta gaciro afite. Si ibyo gusa, wenda agasuzuguro kari kwihanganirwa, ikibabaje ni uko bageze n’aho bamwicira abagaragu kandi nta kibi bari barakoze, bari intumwa: “Yaratumiye ariko abatumirwa ntibabyitaho barigendera, umwe mu murima we, undi mu bucuruzi bwe, maze abandi bafata abagaragu babagirira nabi, barabica”.
4. Iki ni ikimenyetso cy’urwango rukomeye inyoko muntu idahwema kwirohamo. Urwango rugana kandi ruganisha k’urupfu. Niyo mpamvu Nyagasani adusaba kurwikuramo no kutaruha umwanya. Kumenya kubanira abandi, kumenya kububaha no kububahiriza, kwimenya no kumenya ko nta wigira, ni isomo rikomeye ryari rikwiye kutuyobora mu mibanire yacu. Ni nabyo Pawulo yifuza ko twazirikanaho: “Bavandimwe, nzi kubaho ntunzwe na bike, nzi no kubaho muri byinshi. Muri byose buri gihe nitoje guhaga no gusonza, gukira no gukena. Nshobora byose muri Kristu untera imbaraga. Icyakora mwagize neza muntabara mu kaga”. Kristu uwo udushoboza byose, atwigisha gukera kumukunda no kumukorera, tugatabara ababaye, tukita kube, tugahora twambaye umwenda w’ubukwe.
5. Yezu araduhamagarira kugira neza no gukora neza. Ariko aho gusubizanya ubwuzu urwo rukundo, hari ubwo muntu ahitamo kwicira inzira ye, agasubizanya agasuzuguro no kunnyega. Imana ariko nticika intege, irongera igatumira. Ikibabaje ni uko no mubandi batumirwa, batari babikwiye ariko Imana ikabagira beza, ikabashakira umwambaro w’ubukwe mwiza kugira ngo binjire bakeye, harimo abahagera bakarangwa n’agasuzuguro, bakanga kwambara uwo umwambaro bahawe. Imana ntako itatugira ngo itugorore, nituyemerere ituyobore, nitwirinde kuba ba bangamwabo!


text:
Hegitare zigera kuri 50 zari zihinzeho imyaka y’Abaturage zo mu gishanga cya Gashora giherereye hagati y’Akarere ka Bugesera n’aka Ngoma mu ntara y’Iburasirazuba, zarengewe n’amazi y’Uruzi rw’Akagera yuzuye kubera imvura irigwa bice bitandukanye by’igihugu bituma uru ruzi rwuzura.
Abahinzi bahinze muri iki gishanga bari bafite imyaka yari yeze, bavuga ko bahuye n’ibihombo bitewe no kuba ibyo bahinze birimo ibishyimbo, soya n’ibigori byarengewe n’amazi, bakaba basaba ubufasha.
Nyiramana Belancilla agira ati «nari nahinze umurima wa metero maganatatu kuri mirongo itanu w’ibishyimbo, none byose byarengewe kandi byari byeze, ukuntu narushye mbihinga none nta na ducye nkuyemo nta n’ikilo na kimwe nari mfite mu nzu, nibadutabare.»
Iki ni ikibazo cyateye ururondogoro mu bahinzi bose bahinga muri iki gishanga dore ko bitari biherutse.
Umukozi ushinzwe ubuhinzi mu murenge wa Gashora, Rugabire Daniel, avuga ko ubusanzwe abahinzi bitabazaga imifuka n’amabuye kugira ngo bakumire aho amazi yanyuraga ajya mu mirima, none kuri ubu amazi akaba yabirushije imbaraga.
Agira ati «nihabeho umuti urambye, kuko n’ubundi twari dusanzwe twifashisha ibiti, tukanashyira amabuye mu mifuka ngo dukumire amazi, none yabirushije imbaraga.»
Ubwo twavuganaga n’umukozi ushinzwe ubuhinzi mu karere ka Bugesera, Nkinzingabo Jean de Dieu, yadutangarije ko bitabaje inzobere zo mu kigo cy’igihugu gishinzwe guteza imbere ubuhinzi n’ubworozi mu Rwanda RAB, ishami ryacyo ryo kuvomerera imyaka.
Agira ati «kubera birenze ubushobozi bwacu twitabaje inzobere za RAB, kugira ngo zidufashe kureba uburyo ariya mazi twayakamya abahinzi bakabasha gusarura, ariko izo nzobere nizo ziribumenye niba bishoboka, nibidashoboka turakora ubuvugizi harebwe ubundi bufasha abahinzi bahabwa kuko leta yacu ari Umubyeyi. »
Avuga kandi ko n’ubwo ubu buryo bwashoboka ari ubw’igihe gito, kuko n’ubundi hari gahunda yo gutunganya izi hegitare ni uko bisaba ingengo y’imari nini, maze izi hegitari zikiyongera ku zindi 250 ziri gutunganywa zo zitarengewe.
Iki gishanga cyaherukaga kuzurira ku myaka y’abahinzi mu mwaka wa 2014, kuko ubundi cyari gisanzwe cyuzura mu mpera z’ukwa cumi na kumwe.
Cypridion Habimana


text:
Abashakashatsi bari mu nzira zo kuduha ikinini gishobora kugira akamaro nk’ak’imyitozo ngororamubiri ku buryo umuntu azajya akinywa kigasimbura siporo n’indi myitozo.
Ikinyamakuru cyitwa Cell Metabolism , kivuga ko abahanga muri Kaminuza ya Sydney na Copenhagen hashize iminsi bariho gukora ikinyobwa gishobora kugira akamaro nk’ak’imyitozo ngororamubiri.
Urubuga 7 sur 7 narwo ruvuga ko ubushakashatsi baherutse gushyirwa ahagaragara bwerekanye ko imyitozo ngororamubiri ishobora gukora impinduka zigera ku 1000 mu mikorere y’amagufa n’imitsi aho uyikoze abona imikaya yiyongera kandi igakomera, cyane cyane iy’ibizigira, amatako, amaboko, imitsi yo ku nda, iy’amaguru n’iyindi kandi ari nako biba biha ubuzima bwiza imitsi n’udutsi duto tw’umutima.
Ubu bushakashatsi ngo bugamije kurebera hamwe impinduka zose zibaho iyo umuntu yakoze imyitozo ngororamubiri hanyuma bigakorwa ku buryo zabaho mu gihe yanyoye imiti.
Umwe muri abo bashakashatsi Nolan Hoffman , avuga ko yabwiye ikinyamakuru kuva kera bazi ibimenyetso by’umuntu ukora siporo aribo babaye aba mbere mu kubyerekanisha igishushanyo ndetse bazi uburyo bihambaye. Gusa
Akomeza avuga ko guhita ureka imyitozo ngo aha imiti iyasimbura yaje, atari byo kuko nabo ubwabo nk’abashakashatsi bakirimo kubyitondera cyane bishatse kuvuga ko mu gihe kizaza iki kinini cyajya gikora akazi kamwe nk’ak’imyitozo ngororamubiri.
Ku rundi ruhande, ikinyamakuru Le Figaro gitangaza ko aba bashakashatsi bavuze ko imyitozo ngororamubiri izakomeza kuba ariyo yagirira umuntu inyungu nyinshi ugereranyije n’ibyiza icyo kinini gishobora kumuzanira.
Iki kinini ngo gishobora kubanza guhabwa abadafite ubushobozi bwo gukora imyitozo ngororamubiri n’abafite uburwayi bw’ingingo cyane cyane abatava aho bari kubera indwara ya paralysie. Aba baganga kandi bavuga ko iki kinini cyajya gifasha babandi b’abanebwe mu gukora imyitozo ngororamubiri, cyakora ngo abantu ntabyihutire kuko uyu muti uzashyirwa ku isoko mu myaka itari munsi y’ icumi (10 ans).
Kagaba Emmanuel


text:
Iki gikorwa bakigezeho mu gukusanya umusanzu w’amafaranga uko buri munyeshuri yifite.
Abatangiwe mituweli ni abo mu karere ka Musanze mu murenge wa Cyuve aho baheruka gufunga abatarayitanga n’amatungo yabo.
Manzi Aimé, umwe muri aba banyeshuri wiga mu mashuri abanza yagize ati “Gufasha abatishoboye biri mu ndangagaciro yo gukunda igihugu no kugiteza imbere.”
Habiyaremye Elisa, wiga mu mwaka wa gatatu w’amashuri yisumbuye na we yagize ati “Nitwe mbaraga z’igihugu, tugomba kugikorera buri wese agashyiraho umusanzu we, iyi ni intangiriro kandi tubonye ko bishoboka, tuzakomeza tugeze n’aho tuzubakira bamwe.”
Bamwe mu bahawe ubu bwisungane bishimiye iki gikorwa bemeza ko u Rwanda rugana aheza kuko rufite abato barutekerezaho kandi bashishikajwe no kugikorera.
Nyirabazamanza Xaverine afite umuryango w’abantu batanu yagize ati “Kuba aba bana batekereje ko natwe ababyeyi babo tutishoboye birerekana ko abana batekereza igihugu kandi bashishikajwe no kugikorera.”
Munyarusisiro Félicien w’imyaka 65 na we yagize ati “Mfite umuryango w’abantu icyenda; ni ubwa mbere mbonye mituweli kuva iyi gahunda yatangira, biranshimishije cyane kuba aba bana badufashije.”
Nduwayezu Elie, Umuyobozi wa Wisdom School yagize ati “Aba bana batugejejeho igitekerezo cyo gutangira abantu mituweli, twumva koko ari icyo gushyigikirwa kandi bakigezeho kuko na bo batanze umusanzu mu muryango nyarwanda.”
Umunyamabanga Nshingwabikorwa w’Umurenge wa Cyuve, Manzi Jean Pierre we yagize ati “Abanyarwanda ntibagomba gusigana mu iterambere, ibi bigaragarira mu bikorwa nk’ibi kandi igishimishije ni uko abana bato aribo bafashe iyambere.”
Kuri ubu abagera kuri 78% nibo bamaze gutanga umusanzu w’ubwisungane mu kwivuza mu murenge wa Cyuve.


text:
Umukuru w’igihugu arananiwe : Ndahamagarira urubyiruko kwitegura gufata ubutegetsi.
Rubyiruko rw’u Rwanda nimuhaguruke dufate ubutegetsi.
1.Rubyiruko, bana b’u Rwanda, mwebwe mwese duhujwe no gukunda by’agahebuzo igihugu cyacu, mukaba mwariyemeje gukura amaboko mu mifuka, muharanira ko igihugu cyacu cyajya imbere, mu mahoro, mu bumwe, mu bwiyunge, ariko cyane cyane mu kwimakaza umuco wo kuvuga ukuri uko mwakubonye cyangwa mwakwumvishe ntamususu: aka kanya ndi hano mbashimira urwo rukundo mwibitseho rubatera ubutwari bwo gukorera igihugu cyacu mutizigama nubwo tuzi ko ibihe kirimo bitoroshye. Ndifuza kubibutsa ko urwo rukundo, ubwo bushake, uwo murava mwifitemo ari zahabu ku gihugu cyacu.
2.Ndagira ngo cyane cyane mbashimire, hanyuma kandi mbasabe gushyira hamwe imbaraga zacu mu bikorwa byo kugandura bagenzi bacu badashaka kureba ukuri mu maso. Bariya bakunze kwanga kubona ko igihugu cyacu gikeneye ubutwari bwabo, bariya bashishikazwa no guca intege twebwe twiyemeje kwanga twivuye inyuma akarengane gakabije gakorerwa rubanda, umuco mubi wo kubeshya no kudasaranganya neza ibyiza by’igihugu mu baturage bose, nta vangura.
3.Itegekonshinga ry’igihugu cyacu ritwemeza ko u Rwanda ari Repubulika igendera ku mahame ya demokarasi. Bisobanuye ko u Rwanda ari igihugu kivoma imbaraga zo kubaho mu bushake no mu bwitange bwa rubanda . Twibuke ko U Rwanda rwabaye Repubulika mu mwaka w’i 1961, ni ukuvuga ko uyu munsi Repubulika yacu imaze imyaka 54 gusa. Ni Republika ikiri ntoya ugereranyije n’izo mu bindi bihugu byo ku isi. Ariko n’ubwo bwose ari ntoya mu myaka, ni Republika yagize amateka atoroshye, kuko yanyuze kenshi mu bihe bibi.
4.Kugirango Republika yacu rero irusheho kwiyubaka no kugira ingufu hakenewe imbaraga zacu twebwe urubyiruko, tugomba kumenya kandi tukiyumvisha yuko ari umukoro wacu guharanira kugira uruhare rugaragara mu kwiyubakira u “Rwanda Moderne”. Ni ukuvuga u Rwanda rutarangwamo ubuyobozi bukora nko mu gihe cy’ingoma ya cyami , ubwo hari abumvaga ko ari abenegihugu gusumba abandi, ko hari abavukiye gutegeka abandi bakavukira kubabera abaja n’abagaragu . U “Rwanda moderne” tugomba kubaka ni igihugu gihangayikishijwe no guha abaturage bacyo ubwigenge n’ubuzima bwiza uyu munsi, no gutegurira abana bacu ejo hazaza hatekanye , ndetse ejobundi n’abuzukuru bacu bakazasarura ibyiza twabibye ku neza yabo .
5.Republika yacu ikeneye ingufu zacu urubyiruko, urukundo rwacu, imibanire ya kivandimwe hagati yacu . Ikineye ko tuba abasangiraguhugu bazi ubwenge, bakundana koko, batabarana, bagaterwa ishema no kwitwa Abanyarwanda bareshya imbere y’amategeko. Kuba dutandukanye mu miterere no mugenzereze ni inyungu si igihombo . niyo mpamvu bidakwiye kuduteranya ngo dusubiranemo nk’uko byagiye biba urwitwazo rwo gusenya igihugu cyacu mu gihe cyashize. Ubutwari bwo gufungura amaso tukareba ibibazo byugarije igihugu cyacu, tugahangana nabyo tudahuzagurika, tugafatana urunana mukwishakamo ibisubizo nta buryarya, nibwo buzatuma Repubulika yacu ishora imizi y’amajyambere nyayo, adashobora gusenywa n’uwariwe wese, kuko igipimo cy’ amajyambere nyayo y’igihugu ari umunyagihugu ubwe ubayeho mu bwisanzure butavongerwa.
6.Birumvikana ko kugirango ibyo bigerweho hakenewe ko twemera gutegana amatwi, kudasuzugurana harebwe igihangararo, kavukire cyangwa icyenewabo. Hakenewe ko dushyira imbere agaciro ka buri wese, mu mitekerereze ye no mu migenzereze ye, bityo tugashyira ku meza ibitekerezo byacu twese, buri sewe agatanga igitekerezo cye gitanga igisubizo bitewe ni uko abibona, ibisubizo byose mu gutandukana kwabyo bikubahwa, maze hakarebwamo ibishobora gushyirwa mu bikorwa, twese tugatanga umuganda mu kubishyira mu bikorwa ku nyungu z’abenegihugu bose, nta vangura.
7.Ntidukwiye kubyibagirwa cyangwa kubyirengagiza, kubaka amateka meza y’igihugu cyacu y’uyu munsi ni inshingano kuri buri wese muri twe. Ibi nitubikora neza twirinda amakosa yakozwe mu gihe cyashize, cyane cyane tugendera kure ivangura rishingiye ku moko n’uturere, abana bacu bazabidushimira kandi bazakomereza aho twebwe tuzageza. Kubera urugero rwiza bazaba batubonanye, nabo bazaharanira aheza habo, ejo heza h’abana babo ndetse n’ejobundi heza h’abuzukuru babo, gutyo gutyo u Rwanda ruzasugire rusangambe.
8.Uyu munsi kubaka igihugu kizima ni inshingano ni iyacu. Abana bacu bazaturuhura uwo muzigo kandi bakomereze aho tuzaba twagejeje. Kwikorera uyu mutwaro bisaba ubwitange bukomeye ariko ni ngombwa kuko amahoro n’iterambere by’igihugu cyacu ariho bizashingira. Iyi niyo patriotisme dukwiye kugira iyacu nk’urubyiruko.
9.. Nk’uko buri wese abibona, bamwe mu bayobozi bacu, by’umwihariko umukuru w’igihugu Nyakwubahwa P. Kagame, bageze igihe cyo kuruhuka n’ubwo batabyemera. Ariko kandi nitudaharanira kubereka ko turi tayari mu kubasimbura ntibazabyirotera. Gusa abo bayobozi nabo turabasaba guha urubyiruko urubuga rwo kuvugiramo ibitekerezo byarwo, no gushyira mu bikorwa “initiatives” zarwo. Mu gihe abayobozi batwimye ubwo bwisanzure dufiteho uburenganzira ndetse bagakoresha iterabwoba nk’uko bimenyerewe kugirango baduhatire kwituramira , bavandimwe rubyiruko ndabahamagarira kudaheranwa n’ubwoba. Ubwoba busenya kandi bukica roho z’abana b’igihugu. Igihe cyo guhaguruka tugaharanira uburenganzira bwacu ngiki cyaje.
10.Umwaka utaha w’2017 hazaba amatora y’umukuru w’igihugu, ndetse no mu w’2018 hazaba ay’intumwa za rubanda. Izi ni “opportunités” tutagomba gupfusha ubusa zo kwerekaniramo ubushake n’umurava dufitiye igihugu cyacu
11.Gusa nanone twitonde kandi dushishoze, ntitugwe mu mitego yatugusha mu makosa bakuru bacu baguyemo mu bihe byashize. Ntitwemere gushukishwa ubusa ngo twishore mu bikorwa by’urugomo, ntitwemere gutekererezwa ngo dukoreshwe butama ibyo tutiyumvamo nk’aho nta bwenge n’umutimanama tugira. Aya ni amakosa yakunze gukorwa mu bihe byashize ahanini bitewe n’ubujiji bamwe bari bifitiye, kurundi ruhande bitewe n’ubugome abandi mubajijutse bari bifitemo, ndetse n’ubugwari bw’abandi bari bajijutse batagize ubutwari bwo kurwanya ubugome bwa bagenzi babo. Ayo makosa yadukururiye ingorane zitagira ingano mu bihe bitandukanye by’amateka y’igihugu cyacu.
12.Rubyiruko nimwe Nouvelle Generation itegerejweho Abalideri bazagoboka Repubulika y’u Rwanda bakayikura ku kiziriko cy’iterabwoba .
13.Reka nsoze mbisabira mwebwe urubyiruko rw’Abataripfana kimwe namwe mwese mutwikundira cyangwa mutwiyumvamo, ngo mutsinde iterabwoba, mukomeze mwisuganye mu matsinda yanyu, mwikomezemo ubwo bushake bwo gukorera igihugu cyacu, bityo muze twese tuvire hasi rimwe tutangize IMPINDUKA zubaka igihugu cyacu bundi bushya. IGIHE NI IKI.
Murakoze.
Umutaripfanakazi, Yvonne Uwase.


text:
Kenshi twibaza byinshi ku Mana, umuntu akaba yakwibaza uko isa, aho iba, ibyo ikora…Turibuka ko na Filipo, umwe mu bigishwa ba Yezu yamubwiye ati “Nyagasani, twereke So biraba biduhagije” (Yh 14,8). None rero, isura nyakuri y’Imana yaba ari iyihe? Twayibonera he? Iki kibazo nta kundi cyasubizwa, atari uguhanga amaso muntu Imana yaremye mu ishusho yayo. Uruhanga nyakuri rw’Imana rero rugaragarira mu ruhanga rw’umuntu utabara umuvandimwe we, akamubonamo na we uruhanga rw’Imana agomba kwitaho no kugirira neza.
Ubwiza bw’uru ruhanga ni uko atari ngombwa ko ruba uruhanga rw’umuntu wemera cyangwa se akaba ari uwo mu idini iri n’iri. Uru ruhanga rutabara, rwita ku wundi, ku mbabare, rushobora kugaragarira kuri buri wese, tutitaye ku bwoko, k’umuco, ku idini, ku gihugu cyangwa se k’ubukungu kuko twese twaremwe n’Imana imwe tukaba turi ishusho yayo nyanyo. Uruhanga rw’Imana ntabwo ari ngombwa ko ruba rwa rundi rwibera gusa mu masengesho. Uruhanga rw’Imana ni rwa rundi rukebuka ubabaye maze rukamwegerana impuhwe n’ineza bikiza, maze rwaba ari uruhanga rugerageza gutura Imana mu isengesho uko bwije nuko bukeye, rukarushaho kugira neza rubengerana ineza y’Imana rukomora muri uwo mubano n’Imana dukomora mu isengesho.
Icyo dusabwa rero nk’abantu bamenye Imana, bazi ko ifite uruhare rukomeye kandi ntasimburwa mu buzima bwacu, ni ukugerageza kurushaho kugaragaza iyo sura y’Imana. Akenshi hari igihe twibwira ko kugira neza ari ugutanga ibintu, ari ugukora igikorwa gifatika cyane cyane iyo uri imbere y’ubabaye. Ibi nabyo ni byiza ariko kugira neza ni ugutanga ubuntu kuko igikiza umuntu cyane, ni isura abona mu maso yawe iyo umwakiriye bityo n’icyo umuhaye akabona ko giturutse k’umutima mwiza. Ushobora kumuha ibya mirenge, ariko iyo ubimuhanye umunya unamunnyega, bimutera akababaro aho kumuha ituze akeneye. Nk’uko intumwa zabigenje, zikagira ziti ari zahabu, ari feza nta na kimwe dufite, nyamara ku bubasha bwa Yezu haguruka ugende, muntu yari akwiye kumenya ko uruhanga rw’Imana rwigaragaza muri twe iyo dutabaranye mugenzi wacu umutima wuje urukundo n’impuhwe.
P. Jean Damascène MUGIRANEZA


text:
Igihe kimwe umwana utara giraga aba byeyi wa curuzaga ubunyobwo muka dobo, byageze nimugorobo atara fata habe ni 100f, kandi yara fite inyota, nuko yigira inama yo gusaba amazi murugo rwari hafi aho, muguko manga haje umu mama mwiza cyane, umwana ati; ndabasa ba amazi. Nuko wamu byeyi amuza nira igikombe cy' Amata, aramuhereza umwana arakira ara gotomera ariruhutsa, agira ati; Mama nta mafaranga fite ngo nishyure, ariko hari umurimo nawukora nka bishura, umubyeyi ati oya rwose nta kibazo, ahubwose urahaze?.
Hashize imyaka 20 wamu byeyi yaje kurwara irwara ikomeye cyane, nuko baje kugera mubitaro bimwe, ara vurwa ara kira, nubwo atara cyennye cyane ariko ntibyaribyoroshye kushyura Facture ya 800 000f, nuko we numugabowe barikwibaza uko bigenda,babona umu ?#?Docter?,araje afite Facture yishyuwe ikurikiwe nibaruwa igira iti; Igikombe cy'amata nicyo cyishyuye Facture ,nari muto murangoboka.
ISOMO :Giraneza wigendere ineza uza yisanga imbere. Niwowe nabwiraga
Related Posts by Categories


text:
ISOMO RYA MBERE
Ibaruwa ya mbere Mutagatifu Pawulo Intumwa yandikiye Abanyatesaloniki (1 Tes 4, 13-17)
13Bavandimwe, nta bwo dushaka ko muguma mu bujiji ku byerekeye abapfuye, kugira ngo mudaheranwa n’ishavu nk’abandi batagira icyo bizera. 14Nk’uko twemera ko Yezu yapfuye kandi yazutse, ni na ko abapfuye bamwizera, Imana izabazura maze ikabashyira hamwe na We. 15Dore icyo tubabwira giturutse ku ijambo rya Nyagasani : twebwe abazima, abazaba bakiriho ku munsi w’amaza ya Nyagasani, nta bwo tuzabanziriza na gato abapfuye. 16Koko rero, ku kimenyetso gitanzwe n’umumalayika mukuru mu ijwi riranguruye, no ku mworomo w’impanda y’Imana, Nyagasani ubwe azamanuka mu ijuru. Nuko abapfuye bizera Kristu babanze bazuke, 17hanyuma twebwe abazima, abazia basigaye, duhite twererezwa hamwe na bo mu bicu kugira ngo dusanganire Nyagasani mu kirere, bityo tuzabane na Nyagasani iteka ryose.
ZABURI (Zab 96 (95), 1-2a, 4-5a, 11-12a, 12b-13b)
Inyik/ Uhoraho araje, aje gucira isi urubanza.
Nimuririmbire Uhoraho indirimbo nshya,
Isi yose niririmbire Uhoraho !
Nimuririmbire Uhoraho, musingize izi rye.
Kuko Uhoraho ari igihangange,
akaba akwiye rwose ibisingizo,
indahangarwa isumba imana zose ;
kuko imana zose z’amahanga ari ubusa.
Ijuru niryishime kandi isi nihimbarwe!
Inyanja niyorome n’ibiyirimo byose !
Imisozi nisabagire kimwe n’ibiyisesuyeho byose.
Ibiti byose by’ishyamba bivugirize impundu icyarimwe,
mu maso y’Uhoraho kuko aje,
kuko aje gutegeka isi.
IBANGONDIRIMBO RIBANZIRIZA IVANJILI (Lk 4,18 ; 1, 68)
Alleluya Alleluya.
Inkuru Nziza yageze ku bakene:
Nyagasani yasuye umuryango we.
Alleluya.
IVANJILI
+ Luka (Lk 4, 16-30)
Muri icyo gihe, 16Yezu ajya i Nazareti aho yari yararerewe, maze nk’uko yabimenyereye yinjira mu isengero ku munsi w’isabato; nuko arahaguruka ngo asome Ibyanditswe bitagatifu. 17Bamuhereza igitabo cy’umuhanuzi Izayi, arakimumbura, abona ahanditse ngo
18« Roho wa Nyagasani arantwikiriye,
kuko yantoye akansiga amavuta,
agira ngo ngeze Inkuru Nziza ku bakene,
ntangarize imbohe ko zibohowe, n’impumyi ko zihumutse,
n’abapfukiranwaga ko babohowe,
19kandi namamaze umwaka w’impuhwe za Nyagasani. »
20Yezu abumba igitabo, agisubiza umuhereza maze aricara;
mu isengero bose bari bamuhanze amaso. 21Nuko atangira kubabwira ati « Ibiri mu isomo mumaze kumva, mumenye ko byujujwe uyu munsi. » 22Bose baramushima, kandi batangazwa n’amagambo y’ineza yababwiraga. Ni ko kuvuga bati « Uyu si mwene Yozefu ? » 23Yezu arababwira ati « Nta gushidikanya mugiye kuncira wa mugani ngo ‘Muganga, banza wivure ubwawe!’ Twumvise ibyo wakoreye i Kafarinawumu byose, ngaho bikorere na hano iwanyu. » 24Yungamo ati « Ndababwira ukuri : nta muhanuzi ushimwa iwabo. 25Ndababwiza ukuri rwose : hariho abapfakazi benshi muri Israheli mu gihe cya Eliya, ubwo imvura yamaraga imyaka itatu n’amezi atandatu itagwa, inzara ikoreka igihugu cyose ; 26nyamara muri bo nta n’umwe Eliya yoherejeweho, uretse umupfakazi w’i Sareputa ho mu gihugu cya Sidoni. 27Hari kandi n’ababembe benshi muri Israheli mu gihe cy’umuhanuzi Elisha ; nyamara muri bo nta n’umwe wakijijwe uretse Nahamani w’Umunyasiriya. »
28Abari mu isengero bumvise ayo magambo bose barabisha, 29nuko bahagurukira icyarimwe bamusohora mu mugi wabo, bamujyana hejuru y’imanga y’umusozi umugi wabo wari wubatseho, bagira ngo bahamurohe. 30Nyamara we abanyura hagati arigendera.


text:
Tuyisenge Olivier, umwe mu bari gutegura iri rushanwa avuga ko bafashe icyemezo cyo kuritegura nyuma yo kubona ko Ubusizi bugenda bucyendera, ndetse n’ababurimo ntibatere imbere kandi ari kimwe mu bukungu buri mu muco nyarwanda.
Yagize ati “ Ubusizi n’ubuhanzi bukunda gukenerwa mu birori byo mu minsi itandukanye, twaratekereje turavuga tuti ko abasizi bafite inganzo nziza kandi bafite ubuhanga, kuki batatera imbere cyangwa ngo inganzo yabo igire agaciro gafatika?, twabikoze kugira ngo nkuko umuntu yicara iwe akumva indirimbo azajye aba ari nako yumva n’Umuvugo.”
Avuga ko bateganyije guhemba abantu batatu bazi guhanga imivugo. Ati “ twahisemo abantu 12 tukazatoranyamo batatu tuzahemba nitubona bafite inganzo nyakuri yo guhanga imivugo.”
Akomeza avuga ko hari hashize iminsi itari mike bakora ubukangurambaga bashishikariza abantu kwiyandikisha muri iryo rushanwa. Mu bantu 49 bohereje ubusabe, iryo tsinda ryahisemo 12 bazatoranywamo 3, bazahembwa mu birori biteganyijwe kuba ku wa 29 Ukwakira 2016, kuri Café Neo mu Kiyovu saa kumi n’ebyiri n’igice z’umugoroba.
Tuyisenge Olivier akomeza asaba buri muntu ufite impano y’ubusizi kutayicarana ngo ayipfukirane, kuko ngo ari ingirakamaro mu muco Nyarwanda. Asaba abantu kwihutira gushoramo imari.
Avuga ko nk’uko abantu bajya bitabira guteza imbere muzika nyarwanda, bakwiye no kubikora mu bahanga imivugo.
Amateka agaragaza ko “Ubusizi” bwatangijwe mu Rwanda na Nyiraruganzu Nyirarumaga wabayeho ku ngoma ya Ruganzu Ndoli ahagana mu mwaka wa 1510, akaba n’umugabekazi.
Mu Rwanda rwo hambere, Umusizi yafatwaga nk’umuntu ukomeye kuko ahanini abasizi bamenyaga amabanga y’i Bwami cyane. Ibyo byatumaga i Bwami hatabura umusizi ku buryo bahasimburanaga byibura hakaba hari nka babiri.
Trans Poesis ni itsinda rigizwe n’abantu batatu barimo, Tuyisenge Olivier, Kayitare Mustafa na Dr. Andrea Grieder uturuka mu Busuwisi, bakaba bariyemeje guteza imbere ubusizi mu Rwanda nk’uko babitangaje.


text:
ISOMO RYA MBERE
Ibaruwa Mutagatifu Pawulo Intumwa yandikiye Abanyakolosi (Kol 2, 6-15)
Bavandimwe, 6nimukomeze mujye mbere muri Kristu Yezu mbese nk’uko mwamubwiwe; 7mushore imizi muri We kandi mube ari We mwishingikirizaho, mukomejwe n’ukwemera babatoje, mushimira Imana ubudahwema. 8Muramenye ntihazagire ubashukisha bene za nyigisho z’ubuhendanyi bita ubuhanga bwahebuje, zihuje n’ibitekerezo by’ubuyobe bw’abantu, zigashingira ku by’isi, ariko ziyuranye na Kristu. 9Koko rero ni We ubusendere bwose bwa kamere-Mana butuyemo mu buryo bw’umubiri, 10kandi namwe ubwanyu abasenderezamo ibyiza byose, We mutware w’Ibikomangoma n’Ibihangange byose.
11Mwagenywe muri We ; ariko iryo genywa si rya rindi rikorwa n’abantu, ahubwo ni igenywa mwakorewe na Kristu, ari ryo ribakiza irari ry’ imibiri yanyu. 12Igihe mubatijwe mwahambanywe na Kristu kandi muzukana na we, kuko mwemeye ububasha bw’Imana yamuzuye mu bapfuye. 13Mwebwe mwari mwarapfuye muzize ibyaha byanyu n’umubiri wanyu wandavuye, none Imana yabashubije ubugingo hamwe na We, itubabarira ibicumuro byacu byose. 14Yasibanganyije urwandiko rwadushinjaga imyenda twarimo kubera amategeko tutakurikije, irarushwanyaguza irubamba ku musaraba. 15Yanyaze Ibikomangoma n’Ibihangange, ibakoza isoni ku mugaragaro, ibakurubana ibakurikiza umusaraba wuje imitsindo.
ZABURI (Zab 145 (144),1-2,8-9,10-11)
Inyik/ Uhoraho agirira bose ibambe.
Mana yanjye, mwami wanjye nzakurata,
nzasingiza izina ryawe iteka ryose.
Buri munsi nzagusingiza,
nogeze izina ryawe iteka ryose.
Uhoraho ni umunyampuhwe n’umunyaneza,
atinda kurakara kandi akagira urugwiro.
Uhoraho agirira bose ibambe,
maze imbabazi ze zigasakara ku biremwa bye byose.
Uhoraho, ibiremwa byawe byose nibijye bigushima,
abayoboke bawe bagusingize !
Bazarate ikuzo ry’ingoma yawe,
batangaze ubushobozi bwawe.
IBANGONDIRIMBO RIBANZIRIZA IVANJILI
Alleluya Alleluya.
Nyagasani yabatoranyije mu isi,
kugira ngo bere imbuto nyinshi kandi zihoraho !
Alleluya.
IVANJILI
+ Luka (Lk 6, 12-19)
12Muri iyo minsi Yezu ajya ku musozi gusenga, ijoro arikesha asenga Imana. 13Bukeye ahamagara abigishwa be, abatoramo cumi na babiri abita intumwa. 14Ni bo b’aba : Simoni yise Petero, na Andereya murumuna we, na Yakobo, na Yohani, na Filipo, na Baritolomayo, 15na Matayo, na Tomasi, na Yakobo mwene Alufeyi, na Simoni bitaga Murwanashyaka, 16na Yuda mwene Yakobo, na Yuda Isikariyoti wa wundi wabaye umugambanyi.
17Nuko Yezu amanukana na bo, ahagarara ahantu h’igisiza ari kumwe n’abantu benshi bo mu bigishwa be, n’abandi benshi bari baturutse muri Yudeya yose n’i Yeruzalemu, no muri Tiri na Sidoni, imigi yo ku nkombe y’inyanja. 18Bari baje kumwumva no gukizwa indwara bari barwaye. N’abababazwaga na roho mbi bagakira. 19Kandi rubanda rwose rwaharaniraga kumukoraho, kuko ububasha bwamuvagamo bwabakizaga bose.


text:
IMIBEREHO IKWIRIYE ABAKTRISTO
Jya wibuka gusenga usabira Abakristo batotezwa
Bibiliya yahanuye ko Satani yari kuzadutoteza agamije guhagarika umurimo wacu (Yh 15:20; Ibh 12:17). Twafasha dute Abakristo bagenzi bacu bo mu bindi bihugu batotezwa? Dushobora gusenga tubasabira. Bibiliya ivuga ko iyo “umukiranutsi asenganye umwete, isengesho rye rigira imbaraga kubera ko risubizwa.”—Yk 5:16.
Ni iki twashyira mu isengesho? Dushobora gusenga Yehova tumusaba ko yafasha abavandimwe na bashiki bacu gushikama no kugira ubutwari (Ye 41:10-13). Nanone dushobora gusenga dusabira abategetsi, kugira ngo batureke tubwirize “mu mahoro dufite ituze.”—1Tm 2:1, 2.
Igihe Pawulo na Petero batotezwaga, Abakristo bo mu kinyejana cya mbere basenze babasabira kandi babavuze mu mazina (Ibk 12:5; Rm 15:30, 31). Nubwo twaba tutazi amazina y’abantu bose batotezwa, dushobora kuvuga amatorero yabo, ibihugu byabo, cyangwa uduce batuyemo.


text:
Ikibazo cye yifuza ko mwamugiramo inama giteye gutya:
"Muraho neza, njya mbona abantu bandika bagisha inama cyangwa bashaka abakunzi,nanjye uyu munsi nifuje kubandikira. Izina ryanjye sinifuza ko ryatangazwa. Ntuye i Nyarugenge. Mfite imyaka 29. Ikibazo mfite giteye gitya: Nari maze imyaka ine mbana n'umugabo Wanjye,dufitanye abana babiri, umwe ni mutoya. Mu minsi ishize njye n'umugabo wanjye twaratandukanye (divorcé). Mu buzima sinigeze ntekereza ko nazadivorca umunsi umwe, nta n'umuntu nzi wa hafi byabayeho ku buryo kubyakira byangoye ubuzima busa nkubuhagaze.
Nagerageje kwivuza bambwira ko ngo ndwaye agahinda. Kubera ako gahinda rero ubu singishobora kwiga kandi nabikundaga. Icyo nifuza ni umuntu waba afite ikibazo nk'icyanjye ku buryo yanyandikira tukagerageza kuganira tukava mu gahinda. Cyangwa se nifuza umuntu wambera inshuti kuko nkeneye umuntu wamfasha kumva no kwakira ubu buzima bushya ntangiye. Umuntu waba ashaka kunyandikira yakoresha iyi Adresse: mulilo18@hotmail.com. Murakoze."
Tubibutse ko umuntu ushaka kugisha inama kuri inyarwanda.com, yohereza ubutumwa bukubiyemo ikibazo cye kuri Email yacu: nkoreiki@gmail.com kandi umwirondoro we ugirwa ibanga 100 %. Amafoto dukoresha kuri izi nkuru akurwa kuri internet.


text:
Imibereho n’imyifatire
Umuryango
Ese Bibiliya yamfasha kugira umuryango wishimye?
Inama zirangwa n’ubwenge zo muri Bibiliya zafashije abagabo n’abagore babarirwa muri za miriyoni kugira ingo zirangwa n’ibyishimo.
Ese niba abantu babiri bakundana, byaba bikwiriye ko babana batarashyingiranywe?
Menya icyo Bibiliya ivuga ku rukundo, kuryamana no kubana.
Ese hari icyo Bibiliya ivuga ku birebana n’abashakana bahuje igitsina?
Uwatangije ishyingiranwa ni we uzi neza uko ryarangwa n’ibyishimo kandi rikaramba.
Ese Bibiliya yemera ibyo gutana kw’abashakanye?
Menya ibyo Imana yemera n’ibyo yanga urunuka.
Ese Bibiliya yemera ko umugabo agira abagore benshi?
Ese icyo gitekerezo gituruka ku Mana? Suzuma icyo Bibiliya ivuga ku bijyanye no kugira abagore benshi.
Bibiliya ivuga iki ku birebana no gushakana n’uwo mudahuje ubwoko?
Reba amwe mu mahame ya Bibiliya arebana n’amoko no gushaka.
‘Kubaha so na nyoko’ bisobanura iki?
Soma iyi ngingo wumve ibyo iryo tegeko risobanura.
Ibitsina
Bibiliya ivuga iki ku birebana n’abaryamana bahuje igitsina?
Imana ibona ite ibikorwa byo kuryamana n’uwo muhuje igitsina? Ese umuntu nk’uwo yashimisha Imana?
Ni iki Bibiliya ivuga kuri porunogarafiya no kuganira iby’ibitsina kuri interineti?
Imyidagaduro yibanda ku by’ibitsina irogeye. Ese kuba yogeye bigaragaza ko yemewe?
Ese Bibiliya yamagana imibonano mpuzabitsina?
Ese kwishimira imibonano mpuzabitsina ni icyaha?
Ese Abakristo bashakanye bashobora kuboneza urubyaro?
Ese abashakanye bashobora kwihitiramo kuboneza urubyaro, cyangwa hari amategeko bagomba gusuzuma?
Nakwirinda nte abambuza amahwemo bashaka ko turyamana?
Ibitekerezo birindwi byo muri Bibiliya byagufasha guhangana n’abakubuza amahwemo bashaka ko muryamana.
Ababyeyi bakwigisha bate abana babo ibyerekeye ibitsina?
Bibiliya irimo amahame menshi y’ingirakamaro yagufasha kuganira n’umwana wawe ibyerekeye ibitsina, kandi ukamurinda abashobora kumufata ku ngufu.
Amahitamo
Ese Umukristo ashobora kwivuza?
Ese Imana ishishikazwa n’uko twivuza?
Bibiliya ivuga iki ku birebana no guterwa amaraso?
Bibiliya ivuga ko Imana yatanze itegeko ryo ‘kwirinda amaraso.’ Iryo tegeko rikurikizwa rite muri iki gihe?
Ese hari icyo Bibiliya ivuga ku birebana no gukuramo inda?
Menya uko Imana ibona urusoro rukiri mu nda n’uko Bibiliya ishobora gufasha abashakanye gufata umwanzuro ukwiriye.
Ni iki Bibiliya ivuga ku byerekeye kwicisha imanzi?
Ese ubona kwicisha imanzi ari byiza? Ni ayahe mahame yo muri Bibiliya wagombye gusuzuma?
Ni iki Bibiliya ivuga ku birebana no kwirimbisha?
Ese Bibiliya ibuza abantu kwirimbisha?
Ese kunywa inzoga ni icyaha? Ni iki Bibiliya ibivugaho?
Bibiliya ivuga ibyiza bya divayi n’izindi nzoga.
Ese gukina urusimbi ni icyaha?
Ko Bibiliya itavuga mu buryo bweruye ibyo gukina urusimbi, twabwirwa n’iki uko Imana ibibona?
Bibiliya ivuga iki ku birebana n’uburenganzira bwo kwihitiramo ibitunogeye? Ese Imana ni yo igena ibizatubaho?
Abantu benshi bemera ko ibizababaho bigenwa mbere y’igihe. Ese amahitamo yacu agira ingaruka ku bizatubaho?


text:
Gicumbi – Bibohoye urwango abanyapolitike bo kuri leta ya Habyarimana yababibyemo
Sitade ya Byumba yari yuzuye abaturage baje kwizihiza ibirori Ubwo hizihizwaga isabukuru y’imyaka 20 u Rwanda rumaze rwibohoye abanyagicumbi bavuga ko bibohoye u rwango bari barabibwemo na leta y’uwahoze More...
Ruhango: Iyo umunsi wo kwibohora ugeze ashimishwa n’uko abaturage barata ibigwi by’ingabo zabohoye igihugu
Twagiramungu Jean Damascene ashimishwa n’ukuntu abaturage bashima ibigwi by’ingabo zabohoye igihugu Twagiramungu Jean Damascene utuye mu karere ka Ruhango ubana n’ ubumuga bwo gucika amaguru More...
Nyamasheke: Mukarutesi mu myaka ye y’ izabukuru avuga ko u Rwanda rwateye imbere
Mukarutesi Jyonovefa  ni umukecuru utuye mu mudugudu wa kirambo mu kagari ka kigoya mu murenge wa KANJONGO , avuga ko atazi imyaka ye ariko ko yakuze yumva bavuga ko barusha amahanga umwami wabo Musinga, akaba More...
Karongi : Urubyiruko rurasabwa kurangwa n’indangagaciro z’umuco Nyarwanda no kwiyubaha
Muri iki gihe u Rwanda rwitegura kwizihiza umunsi mukuru wo kwibohora usanzwe uba ku wa 4 Nyakanga, Ubuyobozi bw’Akarere ka Karongi buributsa urubyiruko ko ntawakubaka igihugu adafite ubuzima bwiza bityo More...
URUBYIRUKO RUFITE INSHINGANO YO KURINDA IBYAGEZWEHO
Urubyiruko rwari mu nteko rusange Nyagatare. Gufasha urubyiruko kwihangira imirimo hagamijwe ko rwiteza imbere niyo ntego akarere ka Nyagatare gafite. Gusa ariko narwo ngo rwiteguye gukomeza kubumbatira umutekano More...
Urubyiruko rurasabwa kubungabunga ibimaze kugerwaho mu myaka 20 ishize
Umuyobozi w’ingabo mu turere twa Karongi na Rutsiro, Lieutenant Colonel John Karega, arashishikariza urubyiruko kubumbatira umutekano w’iterambere igihugu kimaze kugeraho kugira ngo hatagira uzongera More...
Rutsiro : Inteko rusange y’urubyiruko yarebeye hamwe ibyagezweho n’ibiteganyijwe
Urubyiruko ruhagarariye urundi Inteko rusange y’Inama y’Igihugu y’urubyiruko mu karere ka Rutsiro yateranye tariki 30/06/2014, abayitabiriye barebera hamwe ibyagezweho muri uyu mwaka ushize More...
Huye: Hari byinshi urubyiruko rwishimira u Rwanda rwagezeho mu myaka 20 yo kwibohora
Abitabiriye inteko y’urubyiruko Mu byo urubyiruko rwo mu murenge wa Tumba ho mu Karere ka Huye rwishimira byagezweho mu myaka 20 yo kwibohora, harimo umutekano, kutavangura Abanyarwanda, n’ibindi bikorwa More...
Rusizi: Barashimirwa intambwe bamaze gutera mu kwikorera ibibafitiye akamaro.
Minisitiri w’ubucuruzi n’inganda, François Kanimba yashimiye abaturage b’Akarere ka Rusizi intambwe bagezeho mu kwikorera ibibafitiye akamaro, bigaragarira mu bikorwa by’umuganda More...
Burera: Barasabwa kwitandukanya n’ikibi banatanga amakuru yafasha gutahura umwanzi
Umuyobozi w’akarere ka Burera, Sembagare Samuel Umuyobozi w’akarere ka Burera, Sembagare Samuel, arashishikariza abaturage bo muri ako karere kwitabira umurimo, bakitandukanye n’ikibi icyo aricyo More...